PROGRESSIVE MAGAZIN | VELIKA OČEKIVANJA OD SNAŽNIJE AUTENTIFIKACIJE POTROŠAČA\nVELIKA OČEKIVANJA OD SNAŽNIJE AUTENTIFIKACIJE POTROŠAČA\n30. XII 2020 | Paul Fabara, Izvršni potpredsednik i direktor za upravljanje rizicima kompanije Visa govori o predviđanjima u oblasti bezbednosti digitalnih plaćanja u narednoj godini.\nU godini pandemije u kojoj nam se ponekad činilo da vreme stoji, svetske ekonomije reagovale su brzo i time podstakle promene, utičući trajno na potrošačke navike, uspostavljanje unapređenih mehanizama zaštite od zloupotreba i kreiranje novih modela za procenu rizika.\nKompanija Visa usmerila je svoju ekspertizu i resurse na pružanje podrške vladama, finansijskim institucijama, trgovcima i potrošačima kako bi im pomogla da efikasnije upravljaju ovim tektonskim promenama. Verujem da će iskustva kroz koja smo prošli ubrzati inovacije, kao i da nas dodatne promene u svetu digitalnih plaćanja očekuju i tokom 2021.\nNove navike potrošača zahtevaju unapređene mehanizme zaštite od zloupotreba\nPotrošačke navike kreirane tokom pandemije postaju naša nova normalnost. Čak 78% potrošača promenilo je način kupovine ove godine usled zabrinutosti za sigurnost, dok je polovina odbila da kupuje u prodavnicama u kojima je plaćanje zahtevalo fizički kontakt, podaci su istraživanja kompanije Visa ‘Back to Business’. Verujem da ovakve preferencije kupaca nisu privremene i da ćemo pomak sa off-line na on-line mesta prodaje sve više videti u budućnosti.\nS tim u vezi, očekujem da će trgovci nastaviti sa usvajanjem inovacija i ulaganjem u infrastrukturu koja omogućava nove načine plaćanja – beskontaktna, plaćanja putem aplikacija, digitalnih novčanika, nosivih uređaja, kako bi pronašli nove kategorije potrošača i podstakli rast biznisa.\nIpak, činjenica je da se ka digitalnoj areni pomeraju svi akteri – kupci, trgovci ali i kreatori sajber napada. Stoga ključan deo procesa transformacije za pravna lica postaje integrisanje alata koji pre svega obezbeđuju sigurnu kupovinu. Osiguravanje platnog prometa je izazovan zadatak i za iskusne igrače u finansijskom sektoru. U tom kontekstu, potrebno je da se preduzeća, u slučaju nedostatka internih eksperata, obrate pouzdanim partnerima čija ekspertiza može doprineti unapređenju mehanizama za prevenciju zloupotreba u momentu kada vidimo porast omni-kanalne prodaje širom sveta.\nSnažnija autentifikacija potrošača doprineće većem stepenu sigurnosti plaćanja\nPandemija je dodatno ubrzala potražnju za rešenjima koja pružaocima finansijskih usluga i trgovcima omogućavaju da digitalnim putem verifikuju identitet kupaca. Po ovom pitanju, svi pogledi biće upereni ka Evropi, budući da u većini zemalja Evropske ekonomske zone Snažnija autentifikacija potrošača u oblasti e-trgovine (SCA – Stronger Customer Authentication) postaje obavezan standard 1. januara 2021. Velika Britanija planira da primeni ovaj princip počev od 14. septembra 2021. Sa porastom zloupotreba u oblasti beskartičnih transkacija, očekivanja su da će se sve više multinacionalnih kompanija koje posluju na tržištu Srbije okretati ka snažnijoj autentifikaciji potrošača.\nModernizacija platne infrastrukture otvara nove ranjivosti\nPlaćanja u realnom vremenu, upotreba digitalnih valuta i otvoreno bankarstvo doprinose razvoju inovacija i idu u korak sa očekivanjima potrošača sve aktivnijim u oblasti digitalnih plaćanja. Međutim, brže transakcije mogu značiti i veći broj zloupotreba, te prilikom deljenja osetljivih informacija, sigurnost podataka mora ostati apsolutni prioritet.\nOčekivanja su da će nacionalne banke i fintek kompanije širom sveta usvojiti mehanizme za uočavanje netipičnih obrazaca koji mogu biti pokazatelji zloupotreba. Takođe, biće važno da se principi otvorenog bankarstva i razmene podataka koriste odgovorno i etično u svim proizvodima, uslugama i tehnologijama.\nU 2021. godini, obim plaćanja u realnom vremenu će i dalje rasti, privatnost potrošača i njihovih podataka postaće sve važnija, a različiti igrači na tržištu sarađivaće kako bi obezbedili maksimalnu sigurnost platnog sistema i otklonili prve znake ranjivosti.\nDigitalni identiteti će dobijati sve više na značaju\nSmanjena upotreba šifri i autentifikacije bazirane na znanju dovešće do porasta korišćenja snažnijih metoda autentifikacije poput FIDO standarda. Planovi za usvajanje digitalnih identiteta razvijaće se uporedo sa regulatornim okvirom koji će urediti odnose uključenih strana. Pojačana pandemijom, potražnja za rešenjima koja će bankama i trgovcima pomoći da jednostavnije i efikasnije digitalno utvrde identite potrošača nastaviće da raste. Strane koje ne budu spremne da efektivno upravljaju identitetima postaće meta zloupotreba.\nIdeja da digitalni identitet predstavlja jedan od preduslova uspešnog funkcionisanja državnog aparata u digitalnom dobu, zajedno sa upravljanjem otvorenim podacima, politikama korisničke privatnosti i saglasnosti i plaćanja, dobiće sve više pristalica. Očekujem da će se intenzivno pratiti iskustva Evrope u postupku usvajanja Snažnije autentifikacije potrošača i digitalnih identiteta kao jedne od opcija za verifikaciju plaćanja.


fk svetlost Arhive - jugsport.net\nHome > Posts tagged "fk svetlost"\nTag: fk svetlost\nN.Tonić - 27. septembra 2020. 28. septembra 2020.\nPUKOVAC - Stadion; Prle (Pukovac) Sudija: Marija Đorđević (Leskovac) 7,5 Gledalaca: - Žuti kartoni: Perović, Nikolić, Maletić (Fk Svetlost) Marinković, Stoiljković, Živić (Gracko) Strelci: Nikolić u 64, Petrović u 69 i Marjanović u 77. minutu za Svetlost, Marinković u 33. za Gracko. SVETLOST: A. Ilić 7, M. Ilić 6,5 (Jović 6,5)\nN.Tonić - 20. septembra 2020. 20. septembra 2020.\nU ne tako lepoj fudbalskoj predstavi na stadionu u Medveđi, na kraju su na ravne časti plen podelili gosti i domaći. Glavni akter dana je bio glavni arbitar iz Vranja Jovan Aleksić. Često sa konfuznim odlukama, na štetu obeju ekipa unosio je tenziju i nepotrebne čarke koje su pokvarile celokupan\nSvetlost u punom sjaju!\nN.Tonić - 13. septembra 2020. 13. septembra 2020.\nSTADION: ''Prle'' Pukovac Gledalaca: - Sudija: Nenad Savić (Prokuplje) 8 Žuti kartoni: Stanojević, Raimović, Stevanović (Svetlost) Mitrović, Ilić (Čekmin) Crveni kartoni: Jović u 43. (Svetlost) Marinković u 51. minutu (Čekmin) Strelci: Krstić 36(p), 51(p), Stanojević 47, Marjanović u 68 i 84. minutu za Svetlost SVETLOST: A. Ilić 8, Tonić (k) 7,5 (M. Ilić 7), Stevanović 7,\nBUJANOVAC - U četvrtom kolu na stadionu u Bujanovcu, Nebeski anđeli su posle teškog prvog poluvremena, u drugom slomili otpor Badnjevčana i uknjižili nove bodove na svoj konto. U prvih 45. minuta je Svetlost bila dominantniji tim na terenu, i stvorila više izglednijih šansi, promašivali su redom Petrović, Marjanović, Raimović,\nBADNJEVAC - Lopta u Zoni Jug premijerno će se zakotrljati ovog vikenda, a već u prvom kolu na stadionu ''Prle'' u Pukovcu, odigraće se derbi meč između ekipa Fk Svetlosti i Fk Žitorađe. Domaćin ovog meča ekipa Svetlosti, prema rečima Marka Dinića, prvog saradnika Dragana Stankovića Šimija, se temeljno priprema\nN.Tonić - 11. avgusta 2020. 11. avgusta 2020.\nBADNJEVAC - Pre 60. godina, sada već davne 1960. godine, osnovan je Fk Svetlost iz Badnjevca, generacije koje su na zelenom tepihu nosile dres Badnjevčana, ostavile su neizbrisiv trag i bogato nasleđe generacijama koje danas nose dres ovog kluba, koji će se drugu sezonu zaredom takmičiti u Zoni Jug. A\nBADNJEVAC - Transfer pijaca u niželigaškom fudbalu je u punom jeku, svi klubovi sklapaju timove za početak prvenstva u Srpskoj ligi i Zonama, koji je predviđen za 15. avgust, a jedan od tri Žitorađska zonaša, Svetlost iz Badnjevca, punom parom radi na sklapanju mozaika, pred početak sezone. U redove ambiciozne\nBADNJEVAC - Spekulacije koje su kružile prethodnih nekoliko dana i dovodile u vezu igrača prvoligaškog renomea i zonaša iz Badnjevca su se danas obistinile. Odjeknula je transfer bomba duž Zone Jug, jer u redove Svetlosti stiže bivši prvotimac Radničkog iz Niša, Miroslav Marković. U grčevitoj borbi za opstanak, koja predstoji u\nBADNjEVAC / ŽITORAĐA – Uprava Fk Svetlosti iz Badnjevca, radi punom parom na ojačanju igračkog kadra pred početak priprema i nastavak drugog dela sezone u Zoni Jug. Kako je potvrđeno iz uprave kluba Ivanu Jovanoviću će se prvim danima februara, za kada je planiran početak priprema, na raspolaganje staviti i


Baza znanja | Obrazovanje i posao\nPosao preko Interneta – novi vid zapošljavanja\nU vreme kada je u Srbiji nezaposleno oko 700 hiljada ljudi, za neke od njih rešenje bi moglo biti angažovanje preko Interneta, što je u svetu vrlo popularan način zarađivanja.\nKo je to u Srbiji zaposlio 220 hiljada ljudi u 2016. godini?\nNedavna izjava ministra za rad i zapošljavanje Aleksandra Vulina da je za prvih deset meseci ove godine zaposleno 222.000 ljudi predstavlja matematiku koja je u potpunoj suprotnosti sa podacima koja imaju Nacionalna služba za zapošljavanje (39 hiljada smanjenje), pa čak i sam poslodavac navedenog ministra -Vlada Republike Srbije.\nVaučeri rešavaju problem „sezonaca“\nOd ranog proleća do kasne jeseni traje period sezonskih poslova, a radnici, koji ih obavljaju, oglavnom rade na „crno“. Takvo stanje je neodrživo, jer radnici su bez regulisanog staža i zdravstvenog osiguranja, poslodavci se nalaze u „crnoj zoni“, a država ostaje bez prihoda. Zbog toga je do kraja godine najavljeno donošenje zakona o sezonskim poslovima, koji podrazumeva uvođenje vaučera, kojim bi se uveo red u tu oblast.\nMladi nisu zainteresovani za deficitarna zanimanja\nU Srbiji je i dalje visoka nezaposlenost, a poseban problem predstavlja činjenica da je najveći procenat u kategoriji mladih, gde je stopa nezaposlenosti oko 50 odsto. Problem visoke nezaposlenosti mladih, posebno onih, sa fakultetskom diplomom, mogao bi biti rešen, kroz usklađivanje obrazovnog sistema sa potrebama tržišta rada. Tome u prilog ide i činjenica da za zanimanja iz oblasti IT sektora postoji velika tražnja, ali da na tržištu nema dovoljno tog kadra.


U Zenici održan prvi edukacijsko-konsultativni sastanak predstavnika UPFBiH sa područja ZDK i JP Elektroprivrede BiH - Zenicablog\nUdruženje poslodavaca Federacije Bosne i Hercegovine i Javno preduzeće Elektroprivreda Bosne i Hercegovine organizirali su edukacijsko-konsultativni sastanak predstavnika JP EPBiH sa poslodavcima sa područja Zeničko-dobojskog kantona. Cilj sastanka je informiranje predstavnika kompanija o tržišnom snabdijevanju električnom energijom i aktuelnim trendovima na tržištu, te unaprijedili poslovno-partnerski odnosi između članica UPFBiH i Elektroprivrede BiH.\nEdukacijsko-konsultativni sastanci nakon Zenice održat će se i u Travniku, Tuzli, Jablanici, Bihaću, Goraždu i Sarajevu na kojima će predstavnici privatnih i javnih kompanija moći direktno sa predstavnicima JP EPBiH razmijeniti stavove i iskustva o tžištu električne energije, ali i dogovarati modalitete mogućih partnerstava i saradnje.\n„Udruženje poslodavaca FBiH organiziranjem ovih edukacijsko-konsultativnih sastanaka želi upoznati svoje članice sa najnovijim trendovima i uvjetima na tržištu električne energije u BiH. Na ovaj način želimo potaknuti saradnju poslodavaca i EPBiH u pravcu zajedničkog djelovanja na rješavanju svih potencijalnih i postojećih problema koji se javljaju ili mogu javiti u snabdijevanju električnom energijom. Zahvaljujemo JP EPBiH čije je rukovodstvo prepoznalo značaj ovakvog načina djelovanja i pobližeg upoznavanja njihovih najvećih korisnika sa stanjem i trendovima na tržištu električne energije“, istaknuli su iz Udruženja poslodavaca FBiH.\nJP Elektroprivreda BiH na području Zeničko-dobojskog kantona ima oko 137.000 kupaca od čega su krajem prošle godine njih 2.446 bili tržišni kupci, odnosno, oni koji su dobrovoljno izabrali snabdjevača. Oko 125.000 kupaca na području ZDK su domaćinstva, a ostalo čine kompanije, privredna društva, institucije, obrti itd.\nJP Elektroprivreda BiH kao najveći proizvođač električne energije u BiH sa godišnjom proizvodnjom višom od 7000 GWh, edukacijskim ciklusom čija provedba je planirana u sedam gradova na području FBiH koje je u nadležnosti JP Elektroprivreda BiH, nastoji učvrstiti i unaprijediti poslovne odnose sa svojim dugogodišnjim kupcima u uslovima otvorenog tržišta električne energije i ponuditi informacije o mogućnostima uspostave poslovne saradnje sa potencijalnim partnerima.\n„Predstavnici JP Elektroprivreda BiH su u kontekstu dešavanja posljednjih nekoliko mjeseci, a u vezi sa ugovaranjem snabdijevanja električnom energijom, predstavnicima privrednih subjekata sa područja Zeničko-dobojskog kantona, predstavili osnovne postulate snabdijevanja u novim okolnostima koje podrazumijeva otvoreno tržište električne energije. U razgovoru sa privrednicima tretirani su modaliteti međusobne saradnje i načini za njihovo unaprijeđenije s ciljem obezbjeđenja kvalitetnijih uslova za funkcionisanje na otvorenom tržištu“, kazala je Midheta Kurspahić, portparol JP Elektroprivreda BiH.\nEdukacijski ciklus za privrednike koji Udruženjem poslodavaca FBiH organizira zajedno sa JP Elektroprivreda BiH realizirat će se u sedam gradova u FBiH.\nTagovielektroprivreda bih sastanak upfbih zdk


Preduzeća utajila 27 miliona KM poreza - Akta.ba\n12.01.2018. 09:07 / Izvor: Glas Srpske\nUprava za indirektno oporezivanje (UIO) BiH dostavila je prošle godine tužilaštvima 145 prijava protiv poreskih obveznika zbog sumnje da su budžet oštetili za 26,94 miliona KM.\n"Prijavljen je ukupan iznos pričinjene štete od 26,94 miliona KM", kazao je načelnik Odjeljenja za komunikacije u UIO Ratko Kovačević i dodao da ne može govoriti o kojim preduzećima je riječ, te da te podatke eventualno može objaviti samo nadležno tužilaštvo.\n"Dostavili smo informacije Tužilaštvu BiH i o svim obveznicima čiji je dug bio veći od 100.000 KM, odnosno o svim mjerama koje je preduzela UIO u cilju naplate tih dugovanja kako bi Tužilaštvo eventualno pokrenulo istražne radnje", kazao je Kovačević.\n"Sve poreske obveznike koji ne isplaćuju svoje obaveze na vrijeme treba sankcionisati. Čestim kontrolama kompanija od strane poreskih inspektora moguće je dodatno smanjiti iznos novca za koji svake godine bude oštećen budžet. Ne smije da bude povlašćenih i sve treba tretirati jednako", kazao je ekonomski analitičar Zoran Pavlović i dodao da je pljenidbom imovine preduzeća moguće u određenoj mjeri nadoknaditi iznos pričinjene štete.\nAkcija "Retro": Nova hapšenja carinika zbog korupcije\nHapšenja i pretresi: Akcijom "Zlatni karat" zaplijenjene veće količine nakita\nSrbijansko mlijeko jednog kvaliteta za BiH, a drugog za domaće tržište\nUvoz polovnjaka na euro 5 standard: skuplji put do vozila, ušteda kod majstora\nKraljice Jelene 88, 71000 Sarajevo


Vučić i Kurti putuju u Brisel, ali se neće sastati GracanicaOnline.Info\nVučić i Kurti putuju u Brisel, ali se neće sastati\nPremijer Kosova Albin Kurti sastaće se sledeće nedelje u Briselu sa predstavnicima Evropske unije, saopšteno je iz kosovske vlade.\nPremijer Kosova Albin Kurti sastaće se sledeće nedelje u Briselu sa predstavnicima Evropske unije, saopšteno je iz kosovske vlade. S druge strane, srpski predsednik Aleksandar Vučić 26. aprila putuje u radnu posetu sedištu EU u cilju razgovora o “ubrzanju evrointegracija Srbije”, piše Tanjug.\nPortparol kosovske vlade Perparim Krieziu potvrdio je prištinskim medijima da premijer Kosova putuje sledeće nedelje u Brisel, ne precizirajući tačan datum, ali naglasivši da se neće sastati sa predsednikom Srbije.\n„Premijer Albin Kurti imaće zvaničnu posetu Briselu sredinom sledeće nedelje gde će se sastati sa predstavnicima institucija Evropske unije. Neće biti sastanka premijera Kurtija i gospodina Vučića“, rekao je portparol vlade Perparim Krieziu.\nS druge strane, Tanjug piše da će predsednik Srbije u Brisel otputovati 26. aprila, a da je cilj posete “ubrzanje evrointegracija Srbije”.\nVučić će se, kako navodi Tanjug, u Briselu sastati sa šefom diplomatije EU Žozepom Borelom, predsednicom Evropske komisije Ursulom fon der Lajen, komesarom za proširenje i dobrosusedsku politiku Oliverom Varheljijem, a na agendi je i sastanak sa specijalnim predstavnikom EU za dijalog Beograda i Prištine Miroslavom Lajčakom.\nTags: Vučić i Kurti neće se sastati putuju u Brisel\nPrevious Vučić i Kurti sledeće nedelje u Briselu?\nNext Vučić: Mora se izgraditi poverenje između Srba i Albanaca\n27. oktobra 2021., 06:18


EU saopćila da je dijalog Beograd-Kosovo dobro krenuo (SETimes.com)\nEU saopćila da je dijalog Beograd-Kosovo dobro krenuo\nBRISEL, Belgija -- Prvi sastanak između delegacija Kosova i Srbije u okviru dijaloga okončan je u srijedu (9. marta) u Briselu. Sve tri strane, delegacije kao i EU u svojstvu posrednika, okarakterizirale su sastanak kao konstruktivan i dobar početak. "Obje strane ponovo su potvrdile svoje opredjeljenje ka dijalogu i svoju spremnost na nastavak procesa," kaže se u saopćenju EU na zaključenju sastanka. Dvije strane također su razgovarale o trgovini u regionu i slobodi kretanja roba, uključujući i sporazum CEFTA, opisan kao "osnova za uspostavu otvorenog regionalnog tržišta, koji predstavlja ključ za ekonomski razvoj regiona. Dvije strane su pozitivno razmotrile svoje učešće u CEFTA-i i potvrdile da će učestvovati tokom predsjedavanja 2011," saopćeno je iz EU. U međuvremenu u Prištini, čelnik Međunarodnog civilnog ureda Pieter Feith okarakterizirao je spremnost dviju zemalja na angažman u dijalogu i na rješavanje vitalnih pitanja kao jedan od najpozitivnijih koraka od proglašenja nezavisnosti Kosova u februaru 2008. godine. (Koha Ditore, Zeri, Kosova Sot, Express - 09/03/11)


Prilika za privrednike - u Agenciji Zeda predstavljen program DeveloPPP.de\nJučer, 10. januara 2018. godine u vremenu od 11,00 do 12,30 sati u prostorijama Impulsnog kreativnog centra Agencije ZEDA, u organizaciji Grada Zenice i Agencije ZEDA, zeničkim privrednicima održana je prezentacija koja nosi naziv “Interakcija javnog i privatnog sektora kroz razvojna partnerstva u BFC SEE općinama i gradovima”. Prezentaciju su održali predstavnici BFC SEE mreže FBiH-REZ agencije i REDAH agencije.\nNapominjemo - BFC je program poboljšanja kvaliteta usluga koje jedinice lokalne samouprave pružaju privrednicima i novim potencijalnim investitorima.\nOvu inicijativu za razvijanje javno-privatne saradnje je nedavno pokrenula regionalna mreža za povoljno poslovno okruženje u Jugoistočnoj Evropi (BFC SEE mreža) uz podršku GIZ-a.\nNapominjemo da glavnu ulogu u ovom programu ima REDAH agencija kao Tehnički sekretarijat u okviru BFC SEE Mreže Federacije BiH kao i REZ agencija čiji će eksperti pomoći u pisanju projekta, a za sva vaša pitanja, ideje i sugestije, na raspolaganju vam je i Agencija ZEDA.


Svetski dan autizma 02. april – Info Centar Juga\nAutizam je veoma složen razvojni poremećaj koji se javlja tokom prve tri godine života i uglavnom traje do kraja života. Njegov specifičan uzrok je još nepoznat. Na osnovu činjeničnih podataka, dobijenih naučnim istraživanjem, danas znamo da autizam nije retka pojava, a ukoliko se u obzir uzme ceo spektar autističnih poremećaja, ova vrsta poremećaja obuhvata 0,6% ukupne populacije. Ovo znači da u Evropi postoji oko5 miliona osoba sa autizmom.\nAutistični poremećaj obuhvata autizam Kannerovog tipa, razvojne psihoze, atipični autizam, Rettov sindrom i druge sveobuhvatne poremećaje. Kod većine osoba postoje nepravilnosti u četiri velika organska sistema: nervni, imunološki, endokrini i digestivni sistem.\nOsobe sa autizmom imaju identične ljudske vrednosti, kao i bilo ko drugi i prema tome imaju ista ljudska prava, kao i druge osobe sa invaliditetom. Zbog kompleksnosti njihovih potreba, oni pripadaju posebno osetljivoj grupi ljudi, čak i među ljudima sa invaliditetom. Nijedna osoba sa autizmom ne bi trebalo da bude uskraćena u slobodnom razvoju života.\nNajbitnije je biti podrška osobama sa autizmom, a tu roditelji igraju glavnu ulogu. Deci sa autizmom treba omogućiti sve uslove koje imaju i druga deca, bez izdvajanja i diskriminacije, kako bi se oni ponašali prirodno u svom okruženju.\nBojnik ove godine za razvoj poljoprivrede opredelio 15 miliona dinara\nGrad Leskovac izmirio obaveze prema političkim strankama


Ulaznice za Francusku ipak će se prodavati i u BiH po cijeni od 15 do 80 eura – Informer\nPlan je da NSBiH od Francuza preuzme 4.000 ulaznica\nČim smo u Zenici pobijedili Bjelorusiju, iz usta mnogobrojnih navijača reprezentacije Bosne i Hercegovine mogle su se čuti najave pohoda na Pariz, gdje će naš tim 11. oktobra zaključiti kvalifikacije za Euro 2012., u utakmici u kojoj ćemo se s Francuzima vjerovatno boriti za prvo mjesto u grupi.\nMeđutim, najave da Nogometni savez neće prodavati ulaznice za utakmicu, već da će to raditi samo Francuska fudbalska federacija, svim zainteresiranim za odlazak u Pariz ostavile su jedino mogućnost da Grad svjetlosti posjete preko neke od turističkih agencija, ali samo ako uplate kompletan aranžman.\nIzgleda da će se situacija s kupovinom ulaznica u narednih nekoliko dana ipak popraviti, jer je Nogometni savez BiH odlučio odgovoriti na veliki interes navijača, te od Francuske federacije preuzeti kompletan kontingent ulaznica koji mu je po FIFA-inom pravilniku namijenjen, a to je pet posto kapaciteta stadiona ili nešto manje od 4.000.\n” S obzirom na negativna iskusta iz ranijih ciklusa, u ovim kvalifikacijama uopće nismo prodavali ulaznice za naše gostujuće utakmice. Tako je bilo za Luksemburg, Albaniju, Rumuniju i Bjelorusiju. Nismo mislili ni sada, ali, s obzirom na to da za ovu utakmicu zaista vlada veliki interes, pokušat ćemo izaći ususret svima onima koji u Pariz žele ići u sopstvenim aranžmanima.\nNaš je interes da svima obezbijedimo ulaznice, ali znamo da je potražnja prevelika i da, vjerovatno, nećemo moći uspjeti sve zahtjeve ispuniti” – kaže generalni sekretar NSBiH Jasmin Baković.\nPlan je da NSBiH od Francuza preuzme 4.000 ulaznica, o čemu je iz Pariza dobio načelan pozitivan odgovor, a hoće li se to zaista desiti, bit će poznato u ponedjeljak, kada će član Komiteta za normalizaciju NSBiH Dino Begić i sekretar stručnog štaba Elmir Pilav otputovati u Pariz. Osim što će pogledati raspoložive hotele za smještaj reprezentacije, oni će s Francuzima dogovoriti detalje o prodaji ulaznica.\nProdaja putem “Centrotransa”\nKako kaže Baković, ako nam Francuzi predaju ulaznice, njihova prodaja vjerovatno će ići putem “Centrotransa”.\n“S obzirom na to da je ta agencija naš partner i sponzor, povjerit ćemo im prodaju ulaznica, baš kao što to rade i za naše domaće utakmice. Ako se to desi, svi zainteresirani moći će ih kupiti odvojeno od turističkih aranžmana – rekao je Baković.\nOn je dodao da će cijene ulaznica zbog agencijskih provizija biti neznatno skuplje od onih koje prodaje FFF. Kako smo i objavili, cijene karata kreću se od 15 do 80 eura.”


Hrabri brendovi su oni koje prelaze granice konvencionalnog! - Marketing Mreža\nHrabri brendovi su oni koje prelaze granice konvencionalnog!\nMarketing mreža pokrenula je seriju intervjua sa direktorima marketinga i komunikacija najvećih kompanija u Srbiji. Danas objavljujemo intervju sa Dejanom Kosanovićem, direktorom marketinga kompanije Mozzart Bet.\nDa li će, po vašem mišljenju, transformacija biti ključna reč u 2018? U kom smeru bi trebalo da se transformišu brendovi imajući u vidu da živimo i radimo u hiperpersonalnoj eri?\nSmatram sam da je transformacija ključna reč poslednjih nekoliko godina, a ne samo u 2018. Kako živimo u vremenu hiperprodukcije, nužno je da svake godine transformišemo svoje poslovanje, način razmišljanja, sopstvene veštine i sve to prema potrebama tržišta i naših kupaca u datom trenutku. U kom smeru će ta transformacija ići ove godine, još je rano reći.\nIsta je situacija i s personalizacijom. I ona je od velike važnosti već nekoliko godina i verovatno će ostati u fokusu i u narednom periodu. Komunikacija jedan na jedan je ključ uspeha brendova u eri nelojanih kupaca. Direktni marketing koji se oslanja na dvosmernu (interaktivnu) komunikaciju je sredstvo pomoću koga veliki brendovi uspevaju da zadrže većinu svojih trenutnih konzumenata i privuku nove.\nHrabri brendovi su kompanije koje prelaze granice konvencionalnog. Svi mi razmišljamo i forsiramo kreativu da razmišlja Outside the Box, van okvira, kreativnije, na način drugačiji od ostalih, da drugačije pristupa problemu ili ideji, a kada dobijemo takvo rešenje ili predlog, onda izgovaramo čuvenu rečenicu „Ipak smo mi…, nismo mi za to”… Retki su brendovi koji naprave taj korak više. Jedan od primera hrabrosti na domaćem tržištu, i koji je većini marketara privukao pažnju, jeste Direktna banka s njihovom lanč kampanjom, a od svetskih brendova to je svakako Najki s prvim sportskim hidžabom. Zanimljiv je i primer danske turističke agencije koja je imala kampanju „Uradi to za Dansku” za povećanje nataliteta u zemlji. Oni su napravili takmičenje u kome je nagrada dodeljivana ukoliko se devet meseci od putovanja rodi beba.\nMi našim igračima pružamo mogućnost da osete i dožive adrenalin kroz različite aktivacije, poput odlazaka na utakmice omiljenih klubova u inostranstvu, besplatnog igranja, pružanja zanimljivih informacija, organizovanja takmičenja i dodeljivanja različitih nagrada. Da bi dobijao, moraš da daješ svojim potrošačima, da im omogućiš maksimalno uživanje i zadovoljstvo u korišćenju proizvoda/usluga koje kompanija pruža. Nama je važno da budemo sve vreme dostupni i da u svakom trenutku, kad god požele i gde god da se nalaze, igrači mogu da igraju svoje omiljene proizvode bilo to onlajn ili lendbejzd, što bismo mi rekli.\nPrema mom mišljenju, uvek, bez obzira da li si lider ili želiš to da postaneš. Samo, retke su kompanije koje pristanu na to.\nZa tržište EU svakako GDPR Uredba o zaštiti podataka, koju i mi pratimo, jer poslujemo na tom tržištu, kao i korišćenje „glasa” u oglašavanju. Što se Srbije tiče, to je masovna personalizacija komunikacije, odnosno korišćenje Big Data podataka na pravi način kroz kampanje. Pore toga izdvojio bih unapređenje korisničkog servisa, upotreba CRM rešenja, kao i korišćenje automatizovane komunikacije, odnosno četbotova.


OTPORNIJA I BEZBJEDNIJA EU Predstavljene osnove Evropske zdravstvene unije - Srpskainfo\nEvropska komisija predstavila je danas osnove buduće Evropske zdravstvene unije koja za cilj ima izgradnju bolje pripremljene, otpornije i bezbjednije EU u oblasti zdravstvene zaštite.\nDanas započinjemo izgradnju Evropske zdravstvene unije kako bismo zaštitili građane visokokvalitetnom njegom u krizi i opremili Uniju i njene države članice da spriječe i upravljaju kriznim zdravstvenim situacijama – poručila je predsjednica Komisije Ursula fon der Lajen.\nU Komisiji naglašavaju da je pandemija Kovid 19 kao ”najveća zdravstvena kriza u istoriji” pokazala koliko je zdravlje od krucijalne važnosti za svakog građanina i preduslov za funkcionisianje društva i ekonomije.\nPredlozi Evropske komsije fokusiraju se na preuređenje postojećeg zakonskog okvira kada je riječ o ozbiljnim prijetnjama zdravlju na nivou cijele EU, kao i na jačanje pripremljenosti za krizu i uloge ključnih zdravstvenih agencija EU, Evropskog centra za prevenciju i kontrolu bolesti i Evropske agencije za lijekove.\nPredlaže se da se izrada plana i preporuka za odgovor na zdravstvenu krizu i pandemiju na nivou EU kao podrška pripremi i sprovođenju nacionalnim planovima zemlja.\n– Na nivou EU stvoriće se ojačani, integrisani sistem nadzora, koristeći vještačku inteligenciju i druga napredna tehnološka sredstva. Države članice će morati da pojačaju izvještavanje o pokazateljima svojih zdravstvenih sistema, ali i da bolje sarađuju u slučaju proglašenja vanredne situacije – navode u Komisiji.\nEvropski centar za kontrolu i prevenciju bolesti imaće jaći mandat koji podrazumeva epidemiološki nadzor putem integrisanih sistema u realnom vremenu, planiranje pripremljenosti i odgovora, izvještavanje i reviziju kao i pružanje neobavezujućih preporuka i opcija za upravljanje rizikom.\nMandat Evropske agencije za lijekove biće pojačan kako bi mogao da olakša koordinirani odgovor na nivou Unije na zdravstvene krize i to kroz praćenje i ublažavanje rizika od nestašice kritičnih lijekova i medicinskih sredstava, pružanje naučnih savjeta o lijekovima koji mogu da se primjenjuju kao i koordiniranje studija za praćenje efikasnosti i sigurnosti vakcina i kliničkih ispitivanja.\n– Ovo će biti značajna promjena za sposobnost našeg kolektivnog odgovora. Evropska zdravstvena unija će se kao zajednica sada pripremati za prijetnje zdravlju i suočavanje sa njima – zaključila je komesarka za zdravlje EU Stele Kirijakides.\nSvijet Evropska komisijaEvropska unijaevropska zdravstvena unijaKoronaKovid 19zdravljezdravstvena zaštita\nMINISTAR ZDRAVLJA ODLUČAN "Pobijedićemo virus, ali je potrebno vrijeme"\nUzorke poslali u Evropski centar za kontrolu bolesti: U Hrvatskoj POTVRĐENO 11 SLUČAJEVA BRITANSKOG SOJA korona virusa\n“Mjere nas mogu zaštititi” U Crnoj Gori otkriveno sedam slučajeva novog soja korona virusa


anastasija raznatovic decko djordje kuljic beograd stan zajednicki zivot\nAnastasija Ražnatović sa dečkom KUPILA LUKSUZAN STAN KOD KALEMEGDANA Konačno prelomili, počinju zajednički život\nAnastasija Ražnatović sa dečkom Đorđem Kuljićem uskoro započinje zajednički život u Beogradu.\nPosle četiri godine veze, mlada pevačica i njen izabranik konačno su doneli odluku da svoj zajednički život otpočnu u prestonici. Anastasija je godinama živela na relaciji Beograd - Novi Sad, budući da je Đorđe iz "srpske Atine", i neretko je isticala da joj to prija, ali došlo je vreme za promene.\nPar za nekoliko nedelja počinje zajednički život u Beogradu, a stan su kupili u luksuznom kompleksu u blizini Kalemegdana, pa ovih dana uz pomoć arhitekte sa ushićenjem osmišljavaju svaki detalj životnog prostora, piše magazin "Hello".\nPodsetimo, Anastasija je do sada više vremena provodila u Novom Sadu, gde je Đorđe živeo, nego u srpskoj prestonici.\n"OK. BLAM" Anastasija Ražnatović se snimala u automobilu usred Beograda - buljili u nju zbog onog što je radila (VIDEO)\nANASTASIJA RAŽNATOVIĆ U KADI Snimak "zapalio" mreže, duge noge u prvom planu (VIDEO)\n- Jako mi prija energija Novog Sada. Život se odvija znatno sporije nego u Beogradu, što smeta mnogima kad prvi put dođu, a meni je baš to veliki plus. Beograd je znatno veći, brže se živi, ni za šta se nema mnogo vremena - rekla je jednom prilikom popularna pevačica.\nVIDEO: Anastasija se snimala u kolima dok su je ljudi začuđeno gledali\nAnastasija se snimala u kolima dok su je ljudi začuđeno gledali\nONA ĆE BITI KUMA NA VENČANJU ANASTASIJE RAŽNATOVIĆ Pogledajte kako izgleda ova FATALNA LEPOTICA: "Družimo se od 12. godine"\nSrpska glumica OTPOČELA ZAJEDNIČKI ŽIVOT SA DEČKOM "Krijem ga kao zmija noge, ljubav je bila na prvi pogled"


Određene mjere zabrane za Sinišu Macana – mojKontakt portal – Radio Televizija Kontakt\nOdređene mjere zabrane za Sinišu Macana\nSud BiH odredio je Siniši Macanu, bivšem direktoru Agencije za identifikacione dokumenta, evidenciju i razmjenu podataka Bosne i Hercegovine (IDDEEA), mjere zabrane.\nMacanu je zabranjeno napuštanja mjesta boravišta, ne smije putovati, uz privremeno oduzimanje putnih isprava i zabranu izdavanja novih putnih isprava, kao i zabranu korištenja lične karte za prelazak granice i obaveza povremenog javljanja državnom organu tri puta sedmično.\n“Izrečene mjere zabrane mogu trajati dok za tim postoji potreba, odnosno do drugačije odluke Suda, a kontrola opravdanosti mjera zabrane vršit će se svaka dva mjeseca”, saopšteno je iz Suda BiH i dodaju da u slučaju da osumnjičeni prekrši izrečene mjere zabrane, može mu se odrediti mjera pritvora.\nMacana Tužilaštvo BiH tereti za zloupotrebu položaja i nezakonitosti u procesu izbora poduzeća Muehlbauer, za učestvovanje u izradi osobnih dokumenata za građane BiH. Navedenim nezakonitostima, navedenom preduzeću omogućeno je da dobijanjem navedenog posla i formiranjem i određivanjem cijene dokumenata, stekne nezakonitu imovinsku korist. Vrijednost navedenog ugovora veća je od 100.000.000 KM.\nŠešelj: Miloševiću bi trebalo podići spomenik\nBanja Luka: Jelena Kurtinović direktor Centra za predškolsko vaspitanje i obrazovanje


Vesti online / Sport / Košarka / "Smena Repeše nije istina, rukovodstvo tek bira selektora"\n"Smena Repeše nije istina, rukovodstvo tek bira selektora"\nDirektor košarkaške reprezentacije Bosne i Hercegovine Siniša Kovačević demantovao je za Mondo pojedine spekulacije da je umesto dosadašnjeg kormilara Jasmina Repeše na klupu nacionalnog tima seo Denis Bajramović.\nPosle povlačenja sa klupe BiH Duška Vujoševića, privremeno je "uskočio" Jasmin Repeša i vodio "zmajeve" na utakmicama protiv Finske i Češke u kvalifikacijama za Svetsko prvenstvo 2019. godine u Kini.\nNakon što je na funkciju predsednika Košarkaškog saveza BiH imenovan Mirza Teletović i novo rukovodstvo zajedno sa generalnim sekretarom Amerom Čolanom, u pojedinim medijima objavljeno je da su "zmajevi" dobili i novog selektora.\nPreciznije, Denisa Bajramovića, aktuelnog trenera sarajevske Bosne.\nMeđutim, direktor selekcije BiH Siniša Kovačević je u izjavi za Mondo demantovao tu informaciju.\n- Bajramović jeste jedan od dvojice najozbiljnijih kandidata za Repešinog naslednika. Drugi kandidat je Vedran Bosnić, i nije istina da je došlo do smene selektora. Odluku će doneti rukovodstvo Saveza do 25. novembra, kada treba da započnu pripreme reprezentacije za nastavak kvalifikacija za Mundobasket- rekao je Kovačević i time praktično "otpisao" nekadašnjeg stratega Igokee Dragana Bajića, koji se u medijima takođe spominjao kao potencijalni selektor "zmajeva".\nPodsetimo, BiH je izgubila i teoretske šanse da se plasira na Svetsko prvenstvo koje će se održati u Kini 2019. godine.\nTeletović odlučio, Repeša nije više selektor BiH\nKOŠARKA Bosanski kalašnjikov iz patika prelazi u fotelju


RERI: Srbija neodgovorno planira upravljanje opasnim otpadom\nFoto: Radowan Nakif Rehan, Unsplash\nU Srbiji od 2019. godine ne postoji strateški dokument koji uređuje oblast upravljanja otpadom upozorava RERI.\n„Još 2020. je Ministarstvo zaštite životne sredine, u okviru projekta realizovanog sa Evropskom unijom, izradilo Nacrt nacionalne strategije upravljanja otpadom koji nikad nije usvojen, a koji je trebalo da reguliše ovu oblast nakon prestanka važenja Strategije upravljanja otpadom za period 2010–2019. godine“, piše RERI.\nKako podsećaju iz ove organizacije početkom ove godine donet je Program upravljanja otpadom u Republici Srbiji za period od 2022-2031. godine, koji će, kako je Ministarstvo namerilo, služiti umesto nove Strategije, iako je užeg obuhvata i njime se, po pravilu, razrađuje neki od posebnih ciljeva strategije. Iz RERI upozoravaju da je neodgovorno donositi ga pre postavljanja odgovarajućih zakonskih okvira za uređenje ove oblasti, tj. usvajanja izmena Zakona o upravljanju otpadom, koji je trenutno u procesu izrade.\nMeđutim, suštinska izmena Zakona o upravljanju otpadom nije preimenovanje strategije, već skraćivanje perioda za koji se ona donosi na svega tri godine. Naime, Strategije su se do sada revidirale na tri godine, a sada se planira donošenje celog strateškog dokumenta na period od tri godine, što ne predstavlja dovoljan period za implementaciju dugoročnih strateških ciljeva, a u praksi se može dogoditi i da izrada programa traje duže nego period u kojem se on primenjuje. Zakon o planskom sistemu predviđa da se osnovni strateški dokument, što program svakako jeste bez obzira na ime, usvaja za period od pet do sedam godina.\n„Poštovanje propisa i procedura nije prioritet Ministarstvu zaštite životne sredine, što je i pokazalo kada je RERI-ju na nedvosmislen način uskratilo pravo na efikasno učešće u postupku izrade ovog programa. Zbog toga smo od nadležnih zahtevali izricanje disciplinskih sankcija protiv odgovornih lica“, navode iz RERI.\n“Izveštaj o javnoj raspravi za izmene Zakona o upravljanju otpadom još uvek nije objavljen. Sa druge strane, Program upravljanja otpadom u Republici Srbiji za period od 2022-2031. godine usvojen je početkom ove godine”, podseća Hristina Vojvodić, pravna savetnica u RERI.\n“Međutim, ne samo da Ministarstvo nije pružilo konkretno obrazloženje razloga za usvajanje ili neusvajanje naših primedbi, ono ih uopšte nije ni unelo u evidenciju u izveštaju o javnom uvidu”.\nNovim nacrtom zakona se uvodi i poseban način sticanja dozvole za skladištenje, tretman odnosno ponovno iskorišćenje opasnog otpada. Planirano je da postrojenja u Beogradu namenjena za tu delatnost potražuju dozvolu za izgradnju od organa grada Beograda, umesto od Ministarstva zaštite životne sredine. To dovodi do dvojakog uređenja sticanja ove dozvole na teritoriji grada Beograda i ostatka teritorije Republike Srbije i uvodi pravnu neizvesnost u oblast upravljanja opasnim otpadom.\nKonferencija o Predlogu programa upravljanja otpadom Ponovo pomeren rok za izdavanje integrisanih dozvola velikim zagađivačima Zaštitnik građana započeo kontrolu Ministarstva za zaštitu životne sredine Koalicija 27: Javnost isključena iz procesa izmena Zakona o zaštiti životne sredine


Morava mirna, u Aleksincu nema opasnosti od poplava -\nMorava mirna, u Aleksincu nema opasnosti od poplava\n14.05.2019. Redakcija Društvo Ostavi komentar\nI dok u pojedinim delovima Srbije, usled najavljenih padavina, postoji bojazan od izlivanja reka i lokalnih vodotokova, u Aleksincu je za sada situacija redovna i nema opasnosti od poplava. Prema podacima Republičkog hidrometeorološkog zavoda na mernom mestu kod mosta u Aleksincu nivo Južne Morave je 84 centimetra ispod nivoa uobičajenog za ovo doba godine, što je daleko ispod granice redovne odbrane od poplava. Tačnije, vodostaj Južne Morave je skoro četiri metra ispod kote kada se preuzimaju uobičajene mere odbrane, a od juče je u porastu za svega nekoliko centimetara.\nNa današnjoj sednici Okružnog štaba za vanredne situacije Nišavskog upravnog okruga, konstatovano je da novoizgrađeni bedem kod Vitkovca predstavlja adekvatnu zaštitu i da za sada nema potencijalne opasnosti.\nNa sastanku je istaknuto i da se prati stanje na Bovanskoj brani, koje je trenutno pod kontrolom. Za sada ne stižu informacije da bujični potoci na teritoriji opštine ugrožavaju okolne površine.\nKritična tačka je na granici sa opštinom Aleksinac, u kruševačkoj opštini. Kada je reč o vodotokovima prvog reda, na sastanku Okružnog štaba rečeno je da je kritična tačka kod mesta Đunis na Južnoj Moravi, te da se ovde nivo reke prati 24 sata.\nPrema prognozi Republičkog hidrometeorološkog zavoda u sredu nas očekuju nepogode, a kišovito vreme moguće je sve do kraja nedelje. Ipak u ovom delu Srbije biće toplije nego u ostalim krajevima. Minimalna temperatura biće od 6 do 9 stepeni, a maksimalna dnevna od 17 do 26 stepeni, koliko nas očekuje u nedelju.\nPrevious Post:Đurđević: Bogi zaslužan za moju i Mažićevu karijeru\nNext Post:Posetiocima muzeja besplatne karte za koncert „S vremena na vreme”


Vučić predložio povećanje zarada negovateljicama za 10 odsto – SveVesti.net\nVučić predložio povećanje zarada negovateljicama za 10 odsto\nPredsednik Srbije Aleksandar Vučić predložio je povećanje zarada u iznosu od 10 odsto za negovateljice u sistemu socijalne zaštite posle konsultacija sa ministrom za rad, zapošljavanje, boračka i socijalna pitanja Zoranom Đorđevićem, javlja tv Pink.\nKako je Đorđević preneo toj televiziji, Vučić je naglasio da su nemerljiv doprinos u borbi protiv korona virusa, pored zdravstvenih radnika dale upravo negovateljice koje su brinule o najstarijim sugrađanima u gerontološkim centrima tokom pandemije virusa Kovid-19, te je ovo samo jedan od načina da im se država zahvali za trud i predan rad.\n“U Srbiji radi oko 1.500 negovateljica i raduje me ova lepa vest, pogotovo kada je predsednik inicijator, jer smatra da je njihov doprinos izuzetno značajan. One su te koje pružaju najveću pažnju i pomoć našim korisnicima”, rekao je Đorđević.\nPrevious Letom za Cirih Er Srbija obnovila putnički saobraćaj\nNext Srbiji od Amerike 20,3 miliona dolara za podsticaj privrede i jačanje institucija


ITALIJANSKE INVESTICIJE: Istrabenz Plini otvorio novi pogon tehničkih gasova - Pluton Logistics\nITALIJANSKE INVESTICIJE: Istrabenz Plini otvorio novi pogon tehničkih gasova\n26. septembra 2021. 28. septembra 2021. Milica Milosavljevic\tfabrika tehničkih gasova Šimanovci, industrijski gasovi, Istrabenz Plini, italijanske firme u Srbiji, italijanske kompanije u Srbiji, SIAD, SIAD Italija\nItalijanska Istrabenz Plini Grupa izgradila je novo proizvodno postrojenje za tehničke gasove i distributivni centar u Šimanovcima. Novi pogon, kako je saopšteno, omogućiće kompaniji Istrabenz da još brže vrši isporuku i distribuciju tehničkih gasova.\nUz podršku i veliko iskustvo matične kompanije SIAD Bergam, izgrađeno je postrojenje koje je tehnološki sofisticirano, moderno i održivo, u skladu sa evropskim standardima kvaliteta, navodi se u saopštenju.\n– Imamo znanje i iskustvo, a sa novom punionicom smo takođe stekli neophodne kapacitete za zadovoljavanje potreba nacionalnog tržišta Srbije. Vidimo veliki potencijal i mogućnosti na srpskom tržištu i verujem da ćemo ovom investicijom moći da doprinesemo razvoju tržišta tehničkih gasova. Ovo je važan korak za Istrabenz Plini Grupu – rekao je Aldo Srabotič, generalni direktor Istrabenz Plini Grupe, na svečanom otvaranju u četvrtak (23. septembra).\nSvečanom otvaranju punionice u Šimanovcima prisustvovali su i Tatjana Matić, ministarka trgovine, turizma i telekomunikacija, kao i mnogobrojni gosti iz Srbije, Italije i Slovenije.\nBeogradski mediji izvestili su da je tokom narednih godina u planu proširenje kapaciteta pogona – na proizvodnju medicinskih gasova, suvog leda i punionicu propan butana.\nIstrabenz je u vlasništvu SIAD SpA, vodećeg italijanskog i evropskog proizvođača industrijskog gasa koji posluje na Zapadnom Balkanu (u Srbiji, Italiji, Hrvatskoj, Bosni i Hercegovini) i u Austriji, Bugarskoj, Mađarskoj, Poljskoj, Rumuniji, Češkoj i Slovačkoj.\nNakon otvaranja, u fabrici u Šimanovcima održana je i svečana skupština Udruženja italijanskih privrednika u Srbiji (Confindustria Serbia).\n← Novi Opšti deo plana raspodele dozvola u primeni od 27. septembra\nGrčka pošta ZAPOSLILA ROBOTE da sortiraju pošiljke! (VIDEO) →\nIZVOZ IZ SUBOTICE: Ondaplast otvorio fabriku za proizvodnju plastike\n30. maja 2019. 29. maja 2019. marko\nItalijanski Technosteel gradi fabriku u Rumi\n16. decembra 2020. 14. decembra 2020. marko\n23. juna 2021. Milica Milosavljevic


Nagrađena poslovnica "Voli"\nWestern Union i Eki Transfers nagradili su poslovnicu „Voli“ kao najbolju lokaciju u okviru CKB-a\nWestern Union je vodeći svjetski sistem za elektronski transfer novca, prisutan na pola miliona lokacija u preko 200 zemalja i teritorija u svijetu. Osnovne karakteristike transfera novca putem Western Uniona jesu brzina, sigurnost i povjerenje.\nEki Transfers, agent Western Union-a za Crnu Goru, realizuje program “Top 20” u cilju unaprijeđenja kvaliteta usluge. Ovim programom Western Union i Eki Transfers nagradili su poslovnicu „Voli“ kao najbolju lokaciju u okviru CKB-a. Nagradu je primio Rukovodilac ekspoziture Dragiša Šljivančanin.\nDodjela nagrade za najbolju poslovnicu


Istražni tim za Martijev izveštaj počinje rad u julu\nDik Marti na prezentovanju svog izveštaja u Parlamentarnoj skupštini Saveta Evrope, januar 2011\nU Misiji EU za vladavinu prava na Kosovu još uvek je nepoznato ko će biti u ekipi koja će istraživati navode o trgovini organima iz izveštaja Dika Martija.\nKancelarija visoke predstavnice EU za spoljnu politiku i bezbednost Ketrin Ešton pre mesec dana je objavila vest o formiranju posebne istražne ekipe, dok iz EULEX-a kažu da još uvek traje zapošljavanje osoba koje će raditi na istrazi.\nO tome ko će voditi istragu povodom Martijevog izveštaja u Mostu RSE govorili su nedavno Azem Vlasi i Đorđe Dozet.\nPortparol EULEX-a Blerim Krasniqi izjavio je za RSE da se očekuje da će do kraja meseca ova istražna ekipa početi sa radom.\nMeđutim, još uvek se ne zna koliko će biti istražioca u ekipi koju će predvoditi međunarodni tužioc.\n“Trenutno ne možemo reći koliko će tačno osoba biti uključeno u ovu ekipu, ali ono što možemo reći jeste da će ovu operativnu grupu predvoditi jedan tužioc, a činiće je istražioci, pravni službenici i prevodioci”, kazao je Krasniqi.\nEkipa koja će istraživati navode o otmici, pogubljenju, trgovini organa, i ostalih ozbiljnih zločina će raditi na preliminarnoj istrazi koju je EULEX započeo u januaru ove godine.\nZasad je nepoznato kako će grupa delovati i gde će joj biti sedište, ali poznavaoci krivičnog zakona na Kosovu smatraju važnim da se istražioci stacioniraju na Kosovu.\n“Činjenica da je EULEX preuzeo odgovornost da istraži navode iz izveštaja Dika Martija podrazumeva da se sedište ove ekipe treba nalaziti na Kosovu, ali svakako je sigurno da će instrukcije dolaziti iz Brisela”, kazao je profesor na Univerzitetu Prištine Ismet Salihu.\nOn je takođe dodao da je važno da se tokom istrage uspostavi sofisticiran program za zaštitu svedoka.\n“Bez dobrog programa za zaštitu svedoka nije moguće sprovesti istragu ovih navoda”, smatra Salihu.


Laguna - Bukmarker - Prikaz dečje knjige „Gusari i zlatno jaje“ - Knjige o kojima se priča\nKao doktor medicine, Bjekić pokušava (i po odzivu na koji nailazi njegov književni rad – uspeva) da na šaljiv i zabavan način edukuje svoje čitaoce – bilo da su u pitanju mališani, ili pak odrasli. Njegova drama „Zmajeva dijeta“, koja je izvođena na radiju, ali i u pozorištu, osvojila je 2013. godine nagradu Radio Beograda za najbolju dečiju radio dramu. U Laguninom izdanju, sa druge strane, pojavio se pre par godina naslov „Zapisi jednog venerologa“ – namenjen odraslim čitaocima. Dok „Zmajeva dijeta“ ima angažovanu poruku, a to je problem gojaznosti kod dece, „Zapisi“, kao istinite priče sa kojima se Bjekić kao dermatovenerolog susreo tokom prakse, treba da razbiju stigmu kada su u pitanju polne bolesti i seksualno aktivan život. Veseo i otvoren pristup temama kojima se bavi, a koje su sve u sprezi sa zdravim načinom života, čini njegove knjige prijemčivim čitalačkoj publici – bilo da su u pitanju dečije, ili knjige za odrasle.\n„Gusari i zlatno jaje“ naslov je namenjen najpre deci predškolskog uzrasta i nešto mlađoj. Pisana u stihu i obilata prelepim ilustracijama, ova knjiga za glavne junake ima gusare, a u pitanju je jedna pustolovina – dočepati se zlatnog jajeta! Međutim, kako je kapetanu Riđobradom, vođi gusara koji plove Dunavom, rekom muškog roda, cilj da otme zlatno jaje, tako je kapetanki Anki, predvodnici gusarica koje plove Savom, rekom ženskog roda, cilj da ga sačuva. Njemu je zlatno jaje koje guska snese jednom u sto godina na sudaru dveju reka sredstvo da se obogati, budući da Šeherazada, koja je turska princeza i udavača, namerava da ostvari večnu mladost tako što će ga staviti pod jastuk. Anka, sa druge strane, želi da očuva okolinu i prirodu, i bori se da jaje ostane tamo gde mu je i mesto. Veseli stihovi ispevaju priču o susretu između dva naizgled protivnička tabora, gde su zapravo junaci i junakinje pandani, ili se nadopunjuju – pa su tako Kuvar i Marela srodne duše koje uživaju u dobrom zalogaju, Janko i Sara su ljubitelji muzike, pa tako Sara pesmom i svirkom osvaja njegovo srce itd. Gusarice nadmudruju sebičnog i pohlepnog kapetana Riđobradog – služe se lukavstvom i podmeću obično jaje, prefarbano Minkinim zlatnim lakom za nokte, što gusarici i nije pravo, budući da je zaokupljena ulepšavanjem i modiranjem. Naravno, kraj je srećan – jaje ostaje gde je i bilo, a ekološka katastrofa je sprečena, dok gusari i gusarice postaju jedna posada.\nPored toga što će zanimljivi stihovi i dobre ilustracije zabaviti dečake i devojčice (a što da ne, i roditelje) i držati im pažnju, ova knjiga ih kroz interesantnu priču o gusarskoj pustolovini uči o jednakosti među polovima i budi svest o poštovanju i očuvanju prirode i sveta koji ih okružuje. Deca mogu kroz dodir sa ovom knjigom da naslute i usvoje činjenicu da rodni stereotipi ne moraju biti okovi koji im nameću određeni obrazac ponašanja, već da imaju pravo da vole šta god izaberu i slobodno grade svoj identitet – bila to knjiga, lopta ili lak za nokte. Ekološka svest, pak, treba da se razvija od malih nogu i da postane deo kulture življenja u svim starosnim dobima, budući gorući problem našeg vremena. Ova poetska pričica se na pitak i razigran način hvata ukoštac upravo sa ovim pitanjima, pa tako nenametljivo edukuje naše najmlađe i pomaže im da gledaju zdravo na svet oko sebe i svet u sebi.


► Bajer (CDU): Ideja o korekciji granica ili razmena teritorija neprihvatljiva\nBajer, član Hrišćanske-demokratske unije (CDU) Angele Merkel i koordinator transatlantske saradnje u Saveznom ministarstvu spoljnih poslova, kazao je da je ideja o korekciji granica ili razmeni teritorija "neprihvatljiva i visokorizična".\nPortal KosSev (košev.info) prenosi navode portala Priština Insajt (prishtinainsight.com) da je Bajer tokom sastanka sa novinarima u nemačkoj ambasadi u Prištini izjavio da postoji "veliki rizik" pri scenariju moguće korekcije granice između Kosova i Srbije.\n"Čuo sam izraze korekcija granice, razmena teritorija… ovo znači podela. To nije dobro, veoma je opasno", rekao je Bajer.\nOn je rekao da je razgovarao sa kosovskim predsednikom Tačijem, međutim, kako je on naveo, Tači mu je rekao: "Ja sam predsednik i ja odlučujem".\nBajer je kazao da članovi kosovske skupštine trebaju da predstavljaju volju naroda i da kao "izabrani predstavnici moraju da se brinu o svojim građanima".\nNemački poslanik je izjavio da je Tačiju jasno stavio do znanja da je Nemačka protiv razmene teritorija ili korekcije granice između Kosova i Srbije i da normalizacija odnosa zahteva održivo rešenje.\nOn je dodao da će novembar 2018. biti „mesec donošenja odluka“ za dijalog Kosova i Srbije pod posredstvom EU.\nOdgovarajući na pitanje o prirodi konačnog sporazuma Kosova i Srbije, Bajer je rekao da se "model dve Nemačke ne treba ignorisati", dodajući da on nije na Kosovu kako bi davao ideje.\nBajer će sutra doputovati u posetu Beogradu, gde će se sastati sa predsednicom Vlade Srbije Anom Brnabić i potpredsednikom Skupštine Srbije Veroljubom Arsićem.\nOn je u Prištini izjavio i da na sastanku sa predsednikom Srbije Aleksandrom Vučićem ; "želi da čuje njegovo mišljenje (o dijalogu)".


Brnabić: Nastavljaju se radovi na izgradnji HE Buk Bijela - Argumenti\nNaslovna Srbija Brnabić: Nastavljaju se radovi na izgradnji HE Buk Bijela\n– Očekujemo da se BiH prema nama ponaša kao prema bilo kom drugom investitoru. Ako je njemački investitor bio dobrodošao u jednoj otvorenoj privredi, valjda je i srpski investitor dobrodošao – rekla je Brnabićeva odgovarajući na pitanja poslanika u Skupštini Srbije i predsjednika Odbora za dijasporu i Srbe u regionu Milimira Vujadinovića o projektima Vlade Srbije u Srpskoj.\n– Bilo je spekulacija da ćemo morati da pauziramo. Mi ne pauziramo, nemamo nikakvu odluku Ustavnog suda BiH, tako da nastavljamo. Uradili smo kompletnu pravnu analizu kao odgovorni investitori, tu prije svega mislim na Elektroprivredu Srbije i ne vidimo nijedan razlog da bilo ko stopira taj projekat. Ništa ne isključujem, ali zaista ne očekujem – rekla je Brnabićeva.\n– Učinićemo sve što možemo da kvalitet života ljudi, Srba koji su tamo ostali, uprkos svemu onome što se desilo u posljednjih 100 godina, bude bolji. Mi ćemo učiniti sve što možemo da pomognemo, da podržimo, finansiramo projekte lokalne infrastrukture, izgradnju naših crkava, pomoć našim kulturno-umjetničkim društvima, školama, prosvjeti i drugo – rekla je Brnabićeva.


Grad Novi Pazar - Novi Pazar najtransparentnija lokalna samouprava u Srbiji\nGrad Novi Pazar je sa 87 od mogućih 100 indesnih bodova najtransparentnija lokalna samouprava u Srbiji, u 2021. godini, saopštila je Transparentnost Srbija, koja svake godine sprovodi istraživanje o javnosti rada lokalnih samouprava. Ostvarivši devet bodova više nego u prethodno ocenjivanom periodu Novi Pazar je sa četrtog mesta transparentnosti zauzeo prvu poziciju.\nNakon zvanične prezentacije izveštaja od strane Transparentnosti Srbija gradonačelnik Novog Pazara rekao je da je prvo mesto izuzetno značajno ali da je od ovogdišnjih rezultata značajniji kontinuitrt koji Novi Pazar ima u proteklih nekoliko godina.\n“Četiri godine zadržavamo trend povećanja transparentnosti. Želim da zahvalim saradnicima koji su u prethodonom period uložili veliki napor da svi zajedno zabeležimo ovakav uspeh. To su pre svih Hana Salihagić i Sead Mašović, kao i drugi saradnici. Imali su našu podršku jer nam je cilj da budemo servis građana u punom smislu reči. Želimo da do javnosti i građana stižu potpune I pravovremene informacije od važnosti za život ljudi ali I da na taj način povećavamo poverenje građana prema donosiocima odluka. S tim u vezi, intenzivno realizujemo aktivnosti kojima građane uključujemo u procese donošenja odluka”, rekao je gradonačelnik Novog Pazara Nihat Biševac ističući da je transparetnost jedno od najefikasnijih oruđa svake lokalne samouprave u borbi za smanjenje korupcije.\n“Dostupnost bitnih informacija građanima mogućnost korupcije se drastično smanjuje. Grad Novi Pazar i pored osvojenog prvog mesta na listi tranaprentbosti lokalnih samouprava, želi i može da unapredi pojedine oblasti i učini ih dostupnijim građanima. Zahvalnost ide i prema organizaciji “Trasparentnost Srbija i USAID-u, koji nam rangiranjem i ukazivanjem na značaj procedura u pojedinim oblastima olakšavaju u doslednosti da budemo dostuponi, svoj posao obavljamo javno I transparentno u interesu zajednice. Kontinuitet u otvorenosti je naš cilj bez obzira na broj bodova”, poručio je gradonačelnik Biševac.\nMaksimalne ocene Novi Pazar je dobio u opštoj kategoriji, kao i za transparentnost javnih nabavki, organizovanje javnih rasprava i odnosu lokalne samouprave i građana.\nProstora za unapređenje tranaparentnosti ima kada je reč o radu gadskih javnih preduzeća Iži ustanova, kao i Skupštine i Gradskog veća.\nPrema ovogodišnjim rezultatima, na drugom mestu je Sombor (85 poena), trećem Sokobanja (84), a četvrtom Tutin (81) koji je u pogledu rezultatskog pomaka najveće ovogodišnje iznenađenje.


DOGAĐAJ GODINE za srednjoškolce i njihove kompanije\n13/05/2017 | 18:16\nU Beogradu će 15. i 16. maja biti održano Nacionalno takmičenje najboljih učeničkih kompanija na kome će 20 srednjoškolskih timova iz Vršca, Šida, Sombora, Sremske Mitrovice, Niša, Leskovca, Vlasotinca, Beograda, Prijepolja, Lučana, Arilja, Guče i Kragujevca predstaviti svoje proizvode i usluge, kao što su pametne pčelinje košnice, modle za kolače, biorazgradive saksije, organski preparati za negu kože, solarni konektori od limenki, sistemi za navodnjavanje i mnogi drugi.\nUčenici koji su “zaposleni” u ovim kompanijama tokom školske godine stiču znanja o tržišnoj ekonomiji i preduzetništvu kroz programe “Dostignuća mladih” i svoju kompaniju vode od osnivanja do izrade kompanijskog izveštaja i zatvaranja kompanije. Program Učenička kompanija traje preko cele školske godine a Evropska komisija ga je označila kao najbolji primer preduzetničkog obrazovanja. Pobednici ovog takmičenja predstavljaće Srbiju na evropskom finalu u Briselu u julu gde će odmeriti snage sa najboljim učeničkim kompanijama iz 35 zemalja.\nU ponedeljak, 15. maja, na prodajnom sajmu u tržnom centru Delta Siti, učeničke kompanije će izložiti svoje proizvode i usluge prolaznicima a članovi žirija će ocenjivati veštine i jedinstvenost ponude učenika. Poseban panel žirija sastavljen od predstavnika kompanije TeleGroup obilaziće učeničke kompanije i birati pobednika nagrade za najbolju primenu informaciono-komunikacionih tehnologija u poslovanju.\nSledećeg dana u prostoru Dorćol Placa, učenici će predstaviti publici i žiriju izveštaje svojih kompanija a zatim će u okviru godišnje ceremonije dodele nagrada za doprinos i zasluge u razvoju preduzetničkog obrazovanja u Srbiji biti proglašeni najbolji nastavnik, poslovni volonter i najbolje učeničke kompanije u ovoj godini. Njima će biti dodeljene statue Preduzetnikus, rad studenta vajarstva Milivoja Aksentijevića čije je skulptorsko rešenje osvojilo prvo mesto na nedavno završenom konkursu.\nTakmičenje organizuje Dostignuća mladih u Srbiji uz finansijsku pomoć Ministarstva privrede, Američke agencije za međunarodni razvoj USAID, kompanije TeleGroup, Manpower Group Srbija i tržnog centra Delta Siti.\ndostignuća mladih/preduzetništvo/učeničke komanije\nSrpska preduzetnica proglašena za “Ženu decenije” na “ženskom Davosu”\nIdealno mesto za vašu prazničnu kupovinu: Lokalni market na klik od vas


Razgovori sa regionalnim direktorom Solidarity centra iz Vašingtona o pravima radnika. Fondacija Centar za demokratiju\nRazgovori sa regionalnim direktorom Solidarity centra iz Vašingtona o pravima radnika\nPredstavnici Fondacije Centar za demokratiju razgovarali sa regionalnim direktorom Solidarity centra iz Vašingtona o delovanju u oblasti radnih odnosa\nPredstavnici Fondacije Centar za demokratiju sastali su se sa Rudijem Porterom, Regionalnim direktorom za Evropu i Aziju Solidarity centra iz Vašingtona.\nSolidarity centar godinama doprinosi izgradnji radničkog pokreta jačanjem ekonomske i političke moći radnika širom sveta kroz podršku sindikatima.\nCilj posete gospodina Portera je upoznavanje sa prilikama u Srbiji i kapacitetima organizacija civilnog društva za delovanje u oblasti radnih odnosa. UGS Nezavisnost preporučio je Fondaciju Centar za demokratiju kao najrelevantnijeg sagovornika na ove teme.\nNajviše intresovanja bilo je za inicijativu Crno na belo i rezultate rada naše koalicije. Predočeno je da i dalje postoji mali broj organizacija civilnog društva u Srbiji koje se bave pravima radnika i da je naš cilj da motivišemo i okupljamo organizacije oko ovih tema, posebno na lokalnom nivou.\nSolidarity centar veliki broj aktivnosti sprovodi u cilju organizovanja zaposlenih u neformalnoj ekonomiji i to je bila jedna od tema sastanka.\nTakođe, korišćenje novih medija istaknuto je kao pozitivan trend i veoma značajno za ukazivanje na probleme radnika i njihovo okupljanje.


SUAREZOVA OSVETA KUMANU Atletiko pregazio Barselonu i produžio joj agoniju - Adresar Sporta\nHome - Fudbal - SUAREZOVA OSVETA KUMANU Atletiko pregazio Barselonu i produžio joj agoniju\nSUAREZOVA OSVETA KUMANU Atletiko pregazio Barselonu i produžio joj agoniju\nU derbiju osmog kola španskog prvenstva, Atletiko Madrid je savladao Barselonu sa 2:0.\nTwitter / @ntvspor\nJunak pobede bio je bivši as Barse, Luis Suarez, koji se na sebi svojstven način osvetio treneru kluba sa „Nou Kampa“, Ronaldu Kumanu, koji ga je i oterao iz ekipe čiji je treći najbolji strelac u istoriji sa 198 pogodaka u pet sezona.\nSuarez je najpre u 23. minutu bio asistent za gol Tome Lemara, i to proigravši kolegu bez gledanja nakon što ga je, posle lepog okreta na levom krilu, proigrao Žoao Feliks.\nUrugvajac i strelac prvog pogotka su potom zemnili uloge kada su, u 44. minutu, po drugi put navijači „jorgandžija“ slavili to što se Barselonina mreža zatresla.\nEl Atleti dominando a un Barcelona que no encuentra el futbol\nLuis Suárez, gol y asistencia en el 1T, y pide perdón tras anotar…\nLos que deberían pedir perdón son otros, porque el uruguayo sigue siendo el 9 que le falta a los blaugranas\npic.twitter.com/rI96XmA1Ph — Adriana Monsalve (@AdrianaMonsalve) October 2, 2021\nEkipa Dijega Simeonea je, naime, oduzela u levom delu svoje odbrane loptu gostima, a onda za deset sekundi, uz samo po dva kontakta s „bubamarom“, osvojila ceo teren. U akciji u kojoj su učestvovala četvorica fudbalera, Lamar je na kraju, u situaciji 2-na-1, desno od sebe proigrao Suareza, ovaj imao „sve vreme ovog sveta“ da vidi šta pokušava golman rivala Ter Štegen, a onda ga je rutinski savladao sa 2:0.\nPosle ovog meča, Atletiko se na vrhu tabele izjednačio sa gradskim rivalom Realom, koji takođe ima 17 bodova, ali meč manje, dok je Barselona tek deveta, uz svega tri pobede i 12 prvenstvenih bodova.\nTo bi, uz debakle u Ligi šampiona u vidu poraza od po 3:0 od Bajerna i Benfike, uskoro moglo da dovede i do Kumanove smene. A od toga, čini se, ne mogu da spasu ni podaci poput 70% vremena s loptom u posedu u ovom derbiju, ili tri šuta više od Atletika. Barsa, prosto, uopšte nije bila opasna, naročito otkako je Kutinjo izašao iz igre u 64. minutu, pa je na upravi kluba da nađe rešenje i prekine ovu agoniju.\nDEVET STADIONA DOBILO ZELENO SVETLO: Čeka se još šest, pa VAR može da debituje u Superligi!


Tači: Optuženi ili pod istragom ne mogu biti birani\nKosovski predsednik Hašim Tači zatražio je od političkih stranaka da osobe koje su optužene ili pod istragom ne mogu biti na listama za izbore na svim nivoima na Kosovu.\nNa predstavljanju Vestminsterske fondacije za demokratiju Hašim Tači je rekao da je od preuzimanja dužnosti predsednika promovisao ideju o dekriminalizaciji političkih stranaka na Kosovu.\n“Predložio sam da političke stranke na Kosovu naprave kodeks ponašanja prema kojem licima pod istragom ili optuženim ne bi bilo dozvoljeno ni da budu deo lista za poslanike, niti da zauzmu položaje u javnim institucijama”, rekao je Tači.\nTači je istakao da bi to pomoglo jačanju poverenja građana u političke stranke i njihovoj težnji da rade u interesu Kosova.\nVestminsterska fondacija za demokratiju radi na promovisanju ideja pluralizma, višestranačke demokratije i političke borbe ideologijama ili idejama, a ne borbe između ličnosti.\n13.07.2020 Vlada Kosova uvela nove mere (1638)\n13.07.2020 Na teritoriji opštine Gračanica koronavirusom inficirane 24 osobe (635)


Kviz znanja - Blic Online\nOVO MORATE DA VIDITE Evo kako se Soraja sprema za kviz znanja\nSoraja više nije samo starleta, već je postala i voditeljka. Evo kako se snašla u toj ulozi.\nPribližavanje ideja Evropske unije mladima u Beogradu\nBEOGRAD - U Domu omladine danas je održano finale takmičenja u poznavanju istorije, osnovnih vrednosti i ciljeva Evropske unije, gde su se okupili svi učesnici projekta "Približavanje ideja Evropske unije mladima u Beogradu". Polufinale je održano je 18. oktobra kad je 16 najboljih srednjoškolaca izborilo pravo da se takmiči za vrednu nagradu - putovanje po Evropi.\nU Domu omladine danas u podne je održano finale gde su se okupili svi učesnici projekta i podržali finaliste koji su u borbi znanja odlučili ko je najbolji. Dok je polufinale održano je u zgradi Uprave grada Beograda 18. oktobra gde su od svih srednjoškolaca izabrali 16 najboljih i podelili ih u četiri grupe.\n"Farma": Crni izbačen\nPevač Dragan Krstić Crni izbačen je večeras sa imanja u Lisovićima, nakon što je u kvizu znanja izgubio od Sare Trajanović.\nMilan Tarot izbačen sa "Farme"\n"Farmu" je večeras napustio Milan Tarot koji je dobio najmanje glasova publike, a tokom kviza znanja u areni nije dao nijedan tačan odgovor.\nIndijska devojka-heroj s unakaženim licem iskoristiće novac iz "Milionera" za operaciju\nIndijka Sonali Mukherdži, kojoj su napadači unakazili lice kiselinom 2003. godine, a koja je nedavno pobedila na lokalnom kvizu "Ko želi da postane milioner", osvojeni novac planira da potroši na hirurške intervencije. Na taj način će makar malo uspeti da ublaži posledice stravičnog napada zbog kojeg je ostala težak invalid i zbog kojeg joj je život praktično uništen.\nDevojka unakažena kiselinom osvojila glavnu premiju u indijskom “Milioneru”\nMlada Indijka Sonali Mukherdži (27), kojoj su odbijeni prosac i njegovi prijatelji strašno unakazili lice kiselinom 2003, kada je imala samo 17 godina i bila dobra učenica s velikim životnim planovima, osvojila je glavnu premiju u najpopularnijem indijskom kvizu “Ko hoće da bude milioner”. Na taj način je ona sebi obezbedila novac neophodan za dalje lečenje i plastične operacije.\nOsvojite putovanje u trećem kolu kviza na Superodmoru\nZbog velikog interesovanja koje je izazvalo prvo i drugo kolo kviza znanja, “24 sata” i sajt Supeordomor.rs izašli su vam u susret i organizovali i treće kolo, gde će učesnici ponovo dobiti priliku da pomoću znanja osvoje vredne nagrade. Beogradska turistička agencija “Belvi” ponovo će najuspešnijem takmičaru pokloniti put za dvoje u Prag, pa će upravo treća sreća nekom doneti to vredno putovanje u jedan od najstarijih i najlepših gradova Evrope. Treće kolo kreće danas i trajaće do 1. decembra.


Na sednici je bilo reči o aktuelnom stanju u privredi Regiona i zaključcima privrednika sa sednica održanih odbora udruženja, vezanih za poboljšanje privrednog ambijenta.\nMiroslav Miletić i Slobodan Vojinović\nDoneta je i odluka o pripajanju Regionalne privredne komore Subotica Privrednoj komori Srbije, kao i odluka o ovlašćenju predsednika RPK Subotica za sprovođenje aktivnosti oko implementacije RPK Subotica u sastav Privredne komore Srbije.\n-Ovo se može smatrati istorijskim događajima, a na ovoj Skupštini su i predstavnici Vlade Vojvodine i PK Srbije. Predlog o spajanju RPK Subotica sa PK Srbije predložili su privrednici, kao i organi subotičke RPK. U roku od mesec dana PK Srbije ćedoneti odluku o ovom predlogu, a mesec dana je potrebno i za integraciju prema zakonskim regulativama. Smatramo da je to prednost u jačanju komorskog sistema Srbije i asocijacija privrednika. Javna ovlašćenja bi bila preneta do nivoa regionalnih komora, uvažavajući sve što je Komora do sada radila, ne da manji potok uvire u veći, nego da privreda bude jeftinija i efikasnija, istakao je Slobodan Vojinović, predsednik RPK Subotice.\nU ime PK Srbije i Marka Čadeža, predsednika, predstavnik Miletić je rekao da je dugi niz godina RPK Subotica komorska uzdanica, te da se početkom oktobra u Subotici tim povodom zaista donosi istorijska odluka o uspostavljanju komorskog sistema.\n- Jedinstvo komorskog sistrema se uspostavlja još od 2000. godine, a novi Zakon o privrednim komorama je podržan i u Subotici, koja ima jednu od najjačih privrednih komora. Taj Zakon o privrednim komorama podržan je na određeni način i od oko 5000 privrednih subjekata Subotice. Predviđeno je da više komora u Srbiji bude u tom sistemu, koji će funkcionisati efikasnije,ukazivati na primenu propisa, lobirati za potrebe privrede, pratiti zakonske novine na nivou EU, a za bilo koje vrste sertifikata, za predaje zahteva i konačnih dokumenata neće se morati dolaziti u Beograd. Ta digitalizacija će znatno pomoći, kao podrška privredi a oko organizovanja komora, neće doći do promena sa regiona na okruge, nego je činjenica da će to biti parlamenti privrede i PK po regionima. Imaćemo praktično sistem ombudsmana, koji će funkcionisati kao komore, kao centri kompetencija, za prekograničnu saradnju i unapređenje odnosa u sa prekograničnim centrima. To bi trebalo da doprinese i većem rezultatu RPK Subotice, rekao je Miletić u Subotici.


Konkurentnost važan segment poslovanja - EU u Srbiji\nKonkurentnost važan segment poslovanja\nKonkurentnost malih i srednjih preduzeća (MSP) u Srbiji važan je segment poslovanja, koji se uz podršku Evropske banke za obnovu i razvoj (EBRD) unapređuje i omogućava MSP da svoje proizvode plasiraju i na tržište EU. O koristima ove podrške, preduzetnici su mogli da se detaljnije informišu na onlajn prezentaciji, gde je program predstavio Đovani Vakari, glavni konsultant Programa podrške konkurentnosti MSP.\nOblasti u kojima EBRD pruža podršku preduzećima su mnogobrojne: strateško planiranje, unapređenje proizvodnje, digitalizacija, unapređenje finansijskog izveštavanja, marketinga i prodaje, organizacije i ljudskih resursa, zaštite životne sredine…\nNa početku događaja, prisutne je pozdravio Mateo Kolanđeli, direktor kancelarije EBRD za Srbiju.\n„Verujemo u ovaj projekat, vidimo potražnju na tržištu i ovo dobro funkcioniše u drugim zemljama. Ovde se ne radi samo o novcu, već o pružanju znanja i veština. Cilj je da se radi sa lokalnim malim i srednjim preduzećima 1 na 1 kako bi se njihove pojedinačne potrebe zadovoljile u svim segmentima poslovanja i razvoja. Jako je fleksibilan instrument u pitanju jer se prilagođava potrebama MSP“ istakao je Kolangeli.\nDejan Šuvakov, projektni menadžer za MSP, kompatitivnost i inovacije Delegacije EU u Srbiji, naveo je da je EU u sektor privrede investirala do sada najmanje 200 miliona evra.\n„Što se tiče saradnje sa EBRD-om, skoro 14 miliona smo do sada uložili i sve kompanije koje su imale priliku da sarađuju sa konsultantima su veoma zadovoljne podrškom koju je obezbedio EBRD. Projekat je po meri svake kompanije, za tačno one stvari koje su im neophodne“ kaže Šuvakov.\nĐovani Vakari je upoznao sve prisutne sa ciljevima programa i svim važnim informacijama u vezi sa značajem razvoja konkurenstnosti.\n„Cilj je povećanje konkurentnosti lokalnih firmi kako bi mogle da budu prisutne na EU tržištu. Usaglašavanje sa EU direktivama će povećati prodaju, smanjiti potrošnju energije, proširiti tržište i pružiti dodatne benefite korisnicima“ navodi Vakari.\nProgram uključuje dva kreditna pristupa: Listu podobnih tehnologija, gde se finansira oprema, a iznos kredita je do 150 hiljada evra i složene projekte do maksimalnog kumulativnog iznosa od milion evra.\n“Trend je rastući, povećava se broj kompanija koje žele da učestvuju. Od oktobra 2019. je aktivan aktuelan program. Ukupno dostupna sredstva su 70 miliona evra, a do sada je raspoređeno nešto više od 26 miliona” naveo je Vakari.\nEU pruža podršku Srbiju u osnaživanju MSP u celoj Srbiji. Kako ističe Vakari, više od 92% podržanih kompanija u Srbiji je van Beograda, što je odličan rezultat.\nPored toga, Vakari je na prezentaciji istakao značaj uštede energije kroz ovaj projekat, što je jedan od najvažnijih aspekata u fokusu rada EBRD-a.\nAleksandra Miladinović iz EBRD-a podsetila je da je kroz ovaj program podržano do sada više od 1.000 preduzeća u Srbiji. Kada je reč o savetodavnoj ulozi EBRD-a, na osnovu novih potreba, sada se radi i na digitalizaciji procesa savetovanja i razvoju aplikacije, naglašava Miladinović.\nDetaljnije informacije o procesu apliciranja\nNova kreditna linija, koju EBRD pruža putem lokalnih partnerskih banaka uz bespovratna sredstva u iznosu od 15% i besplatnu tehničku pomoć koju finansira Evropska unija, nudi mogućnost finansiranja opreme, tehnologija, procesa u cilju dostizanja EU direktiva u području zaštite životne sredine, energetske efikasnosti, sigurnosti zaposlenih, te kvaliteta i bezbednosti proizvoda.\nProgram podrške konkurentnosti MSP Evropske banke za obnovu i razvoj (EBRD) sprovodi se u saradnji sa Ministarstvom privrede Republike Srbije i sa Evropskom unijom, sa ciljem da pomogne MSP u dostizanju EU standarda i jačanju konkurentnosti kako na domaćem tako i na jedinstvenom tržištu EU.


Proširenje i unapređenje sistema daljinskog nadzora u JKP Vodovod Kraljevo\nU okviru izvedenih radova izvršeno je uključenje hidropodstanice Panjevac (na slici desno) u sistem daljinskog nadzora i upravljanja (SDNU) u kraljevačkom vodovodu. Tehnološki nadzor je obezbeđen korišćenjem infrastrukture jedne od postojećih komunikacionih mreža SDNU, zasnovane na radio prenosu u licencnom opsegu 460-470MHz.\nOsim nadzora, uobičajeno su omogućena i dva režima daljinske kontrole: daljinsko-ručno komandovanje pojedinačnim pumpama i daljinsko-automatska kontrola pritiska na potisu ove hidropodstanice.\nNa izvorištu Žičko polje je izvršeno unapređenje postojećeg sistema daljinskog nadzora i upravljanja uvođenjem fiksne radio-mreže kratkog dometa na za to predviđenom opsegu 862-870MHz. Ova nova mreža menja dosadašnje kablovske veze i time rešava ovaj deo SDNU problema sa prenaponima, neadekvatnim uzemljenjima ili havarijskim prekidima. U novu radio-mrežu kratkog dometa, čija čujnost ne prelazi granice samog izvorišta, je uključeno 12 objekata: deset cevnih bunara B1-B10, kopani (reni) bunar B-III i crpna stanica na izvorištu Žičko polje.\nNa slici levo je prikazana antena nove radio-mreže na bunaru B1, najudaljenijem bunaru od crpne stanice na izvorištu.


Srpska u opasnosti: Šta kada džihadisti izađu iz zatvora\nPovratak džihadista sa sirijskog ratišta je manje opasan problem za Bosnu i Hercegovinu i Republiku Srpsku, ali je teži problem — šta sa njima kad izađu iz zatvora. Kako ubiti u njima ideju zbog koje su prešli dve hiljade kilometra da bi ubijali?\nU Sarajevo u subotu dolazi prva grupa državljana Bosne i Hercegovine koji će biti deportovani iz Sirije nakon pada takozvane Islamske države, a stručnjak za bezbednost i islamski terorizam Dževad Galijašević smatra da je BiH bure baruta koje će eksplodirati i to na štetu Evropske unije.\nVojska ubila 146 džihadista\nOružane snage Burkine Faso ubile su 146 džihadista u tri akcije na severozapadu zemlje na granici sa Malijem.\nIstraga kosovskog tužilaštva protiv šestorice džihadista, uhapšenih zbog pripreme napada na Izraelce, Srbe i Kfor, pokazala je da su planirali nerede na Kosovu.\nMogu li Amerikanci dolarom da pobede džihad na Kosovu — kad im više ne treba\nNa 18. Islamskoj konferenciji, održanoj u Pakistanu oktobra 1998. godine, albanski separatizam na KiM okarakterisan je kao džihad, čime je čitav muslimanski svet pozvan da pomogne, svim raspoloživim sredstvima, „borbu za slobodu na okupiranim muslimanskim teritorijama“.\nZbog novog zakona protiv terorizma u Francuskoj više nećete imati dva ili tri odsto ljudi koji imaju razumevanja za pojedine terorističke akcije ili ratove pojedinih islamističkih grupa, nego će taj broj da poraste na 20 do 30 odsto svih onih koji se osećaju ugroženim, smatra Dževad Galijašević, stručnjak za terorizam.\nMeci umočeni u svinjsku krv zaustavljaju teroriste\nSamo nekoliko sati posle terorističkog napada u Barseloni, predsednik SAD Donald Tramp podsetio je na široko osporavanu priču o američkom generalu Džozefu Peršingu, koji je početkom 20. veka navodno obuzdao napade muslimana na Filipinima streljanjem pobunjenika mecima umočenim u svinjsku krv.\nGrađani Kosova uhvaćeni u pokušaju da se pridruže džihadistima\nKosovske vlasti uhapsile su dvojicu kosovskih građana zbog pokušaja da se pridruže ekstremističkim grupama u Siriji i Iraku.


Majnc ima nameru da produži sjajnu seriju\nAktuelnosti Author:\tCentrala Bg - 11/12/2015\nNova uzbuđenja u Bundesligi počinju u petak kada se u šesnaestom kolu na Kofas areni sastaju Majnc i Štutgart, ekipe čija raspoloženja se u ovom momentu nalaze na sasvim suprotnim krajevima skale.\nMajnc je posle poraza od Minhena 1860 u kupu Nemačke rešio da okrene drugi list i to je uspeo u punom smislu reči. ”Crveni” su sledećih pet kola odigrali odlično, nijednom nisu izgubili, a osvojili su jedanaest bodova. Takvi rezultati su ih doveli nadomak mesta koja vode u evropska takmičenja, odnosno na svega tri boda zaostatka od Menhengladbaha koji se nalazi na trećem mestu. Doduše treba reći da su ove sezone timovi iz sredine tabele prilično izjednačeni, pa je razlika od spomenutog Menhengladbaha do Ingolštata na jedanaestoj poziciji samo šest bodova!\nSa Štutgartom je sasvim druga priča, pošto se nekadašnji šampion nalazi u zoni ispadanja sa svega jedanaest osvojenih bodova. U poslednja četiri kola ”švabe” su osvojile jedan bod i to protiv Verdera koji je ove sezone nešto malo manje očajan od Štutgara, ali se takođe bori za opstanak.\nŠtutgart je primio ubedljivo najviše golova u prvenstvu (36), štaviše jedina je ekipa koja je loptu iz mreže vadila više od trideset puta, tako da im nisu mnogo pomogli ni solidnih devetnaest postignutih golova.\nTrener domaćin Martin Šmit će na utakmici protiv Štutgarta biti bez Leona Baloguna i Elkina Sotoa, što će ga primorati da potraži nova rešenja na sredini terena.\nSa druge strane, Jirgen Kramni, čovek koji je u Majncu proveo trinaest godina kаo igrač i trener, sada se nalazi na klupi Štutgarta i mora da pronađe rešenje koje će što pre dati rezultate. To posebno važi za defanzivnu liniju u ekipi, koja je odgovorna za neverovatnih dvanaest golova primljenih u tri prethodne utakmice!\nMajnc pred svojim navijačima nije doživeo poraz od Štutgarta na sedam prethodnih susreta. U tome su bolji jedino protiv Frankfurta koji ih na Kofas areni nije pobedio na osam poslednjih gostovanja.\nŠtutgart ove sezone nije uspeo da osvoji ni bod protiv ekipa koje su plasirane među deset najbpoljih, a odigrao je čak osam takvih utakmica. Ovo je najmanji broj bodova koje je Štutgart sakupio posle petnaest kola još od sezone 1975/75, kada je ispao u niži rang.\nDa li Majnc nastavlja uspon ka vrhu tabele?\nTags:''švabe'', Crveni, Jirgen Kramni, Kofas, Majnc, Martin Šmit, Štutgart\nMože li Notingem i do treće uzastopne pobede?\n18. kolo Ligue 1 – raspored, suspenzije i povrede


Režimski policjac: Ne prihvatamo prijetnje sa trga – CroNews – Hrvatski Novinski Portal\nandrej December 26, 2018 355 Views\nMinistar unutrašnjih poslova RS Dragan Lukač održao je danas u Banjaluci vanrednu konferenciju za novinare povodom jučerašnjih događaja na Trgu Krajine, te hapšenja roditelja ubijenog Davida Dragičevića, kao i opozicionih političara.\nLukač je poručio kako nakon skoro devet mjeseci održavanja skupa “Pravda za Davida”, koji je, kako je rekao, sve vrijeme bio nelegalan i nikada nije zvanično bio prijavljen, MUP RS nije u tom periodu htio da sprečava održavanje tog skupa. Dodao je da su čak i gradske vlasti dozvolile da se to održava, sve dok je to bilo na miran i dostojanstven način.\n– Međutim, svjedoci ste da se zadnjih mjeseci to pretvorilo u totalnu suprotnost, da se sa tog skupa poručuju stvari koje su u suprotnosti sa zakonom, koje imaju ne samo prekršajnu, već i krivičnu odgovornost – rekao je Lukač.\nPrema njegovim riječima, u izbornoj godini mnogi političari su, za postizanje svojih ciljeva, iskoristili grupu „Pravda za Davida“ i Davora Dragičevića.\n– Oni su to na jedan morbidan način upravo to i uradili, usmjeravali grupu u političkom smjeru, ali evo i nakon formiranja i Skupšine i Vlade, čujemo pozive od te grupe na izvršenje krivičnih djela i na prijetnje koje se ne mogu tolerisati jer su u suprotnosti sa zakonom, te se institucije i najviši funkcioneri prozivaju saučesnicima i ubicama, bez ijednog jedinog dokaza za takve tvrdnje.\nPokušava se na fizički način da se izaziva, napada i pljuje po policiji, i poziva na rušenje i policije i institucija, fizički da se pokušava ulaziti u Palatu predsjednika, a to su objekti koji se posebno obezbjeđuju, što je Davor Dragičević pokušavao da radi. To su stvari koje ne mogu biti tolerisane, ne može biti niko iznad zakona u ovoj državi i svi moraju da budu i sankcionisani za svoje prekršaje i krivična djela – poručio je Lukač.\nKako je rekao, policija RS je na svaki poziv grupe “Pravda za Davida” da neko prijeti njenim članovima, odmah intervenisala, privela te ljude i sankcionisala ih u skladu sa zakonom.\nMeđutim, dodao je, pripadnici te grupe na čelu sa Davorom Dragičevićem “apsolutno ne razmišljaju o tome kome oni nanose štetu i na koji način to rade”.\n– Dovelo se do toga da se počelo prijetiti egzekucijom i ubistvom djece i sličnim stvarima. To apsolutno ne može biti tolerisano, protivzakonito je i iz tog razloga donesena je odluka da se ne može više održavati nelegalan skup na trgu – rekao je Lukač.\nPrema njegovim riječima, upravo zbog skupova podrške Davidu Dragičeviću građani Banje Luke su se žalili i “počeli da izbjegavaju da hodaju po trgu i puštaju svoju djecu, jer su izloženi određenim neprijatnostima“.\n– I stotine takvih poziva smo imali od građana Banje Luke,da se trg jednostavno oslobodi i vrati svojoj namjeni – objašnjava Lukač.\nKako je rekao, jedna grupa insistira na tome da promijeni ime trga i da kažu da je trg njihov.\n– Sjećate se da je na trgu trebalo da se održi jedno međunarodno dječije takmičenje, a to je fizički spriječio Davor Dragičević. I koncerti koji su u Banjoj Luci postali tradicionalni ne mogu da se održavaju na Trgu iz razloga što je taj čovjek uzeo sebi za pravo da on dijeli pravdu i govori šta može, a šta ne može u ovom gradu da se radi – rekao je Lukač.\nbanja lukabihbosna i hercegovinadodikdragan lukačmilorad dodikprotestiregionrepublika srpskarežimrssrbija\nPrevious ‘Britanska Severina’ na X Factoru zasjala u kostimu našeg popularnog dizajnera\nNext Davor Dragičević: I dalje tvrdim da su u ubistvo moga sina umiješani najviši policijski zvaničnici!


14.06.2019 / 20:00 Politika - Adil Osmanović za Vijesti.ba\n"Sve ostalo je politikanstvo", rekao je Osmanović u razgovoru za Vijesti.ba, nakon što je zbog nepostojanja entitetske većine iz RS prekinuta hitna sjednica Predstavničkog doma BiH o stanju u pravosuđu i migrantskoj krizi.\n"Značajnu odgovornost snosi predsjedavajuća Doma Borjana Krišto jer je olako prihvatila izjavu da neki poslanici neće da rade dok se Vijeće ministara ne formira. Predsjedavajuća je u obavezi da saziva sjednice. Pomno sam pratio njene medijske istupe u kojima je govorila da već postoji toliko materijala za održavanje najmanje dvije sjednice", naglasio je Osmanović.\n"Grupacija oko PDP-a i SDS-a shvata ozbiljnost problema i da nije dobro blokirati rad Parlamenta BiH. Ukoliko oni nastave promišljati i ponašati se na ovakav način, mi možemo održavati sjendice Parlamenta", dodao je naš sagovornik.\nOsvrnuo se na pitanje usvajanja ANP-a za aktivaciju MAP-a. U tom kontekstu kaže da je BiH "otišla dosta daleko kada je u pitanju aktivacija MAP-a".\n"Dostigli smo zavidan nivo. BiH je sama tražila od NATO da počne dostavljati ANP", podsjetio je Osmanović, te konstatovao da je NATO dao zeleno svjetlo za tu aktivnost.\n"Sada je to neko zaustavio. No, do zastoja u dostavljanju ANP-a može doći jedan vremenski periodu, pola godine ili godinu dana, ali se to ne može zakočiti", naglasio je Osmanović.\nNa pitanje da li se njegova izjava može protumačiti na način da BiH možda neće dobiti izvršnu vlast na državnom nivou za pola godine ili godinu, naš sagovornik odgovara: "Može značiti i tako, a može značiti i da će prije doći do formiranja Savjeta ministara".\nOsmanović je kategoričan - SDA neće dozvoliti da postoji prazan prostor.\n"Imamo Vijeće ministara koji radi. Ukoliko predsjedavajuća Predstavničkog doma BiH ne bude sazivala sjednice, očigledno je da ćemo imati sve više zahtjeva za sazivanje vanrednih, tematskih sjednica i da će ovaj dom raditi", kaže Osmanović.\n"Očekujemo da će se NATO, u trenutku kada procijeni da BiH treba biti članica, ozbiljnije pozabaviti svim akterima u BiH", smatra on.\n"Mi dajemo značajan doprinos da to funkcioniše i radi. Na svim drugim politilkim strankama je da pokrenu to pitanje, ukoliko imaju politički kapacitet za to", zaključio je Osmanović.


Vreme 927 - Vreme uspeha: Biznis -->\nZa finansiranje jesenje setve na raspoloživih 1,1 milion hektara obradivih površina biće potrebno oko deset milijardi dinara za seme, đubrivo i gorivo\nJubileji: Deset godina rada Sanofi-aventisa\nFrancuska farmaceutska kompanija Sanofi-aventis proslavila je 1. oktobra deset godina uspešnog rada u Srbiji. Svečanosti u novim beogradskim prostorijama u GTC centru prisustvovao je i menadžment iz Pariza. "U Srbiji imamo dugoročne planove koji se zasnivaju na unapređenju zdravlja i saradnji sa svim institucijama u zdravstvenom sistemu. Mi smo svetski lider u proizvodnji vakcina kojima je samo prošle godine spaseno dva miliona života", naglasio je Klod Perol, potpredsednik Sanofi-aventisa za istočnu Evropu. Francuska multinacionalka u Srbiji ima 18 registrovanih vakcina u 29 različitih oblika, a srpska ćerka firma zapošljava 70 ljudi. "Najznačajniji trenuci u decenijskom radu su uvođenje citostatika za lečenje raka dojke i debelog creva, brojne vakcine protiv gripa i najsavremeniji lekovi za kardiovaskularne bolesti. Ove godine pomogli smo izgradnju kuće za slepe i poklonili vredan mamograf Institutu za onkologiju i radiologiju Srbije. Cilj nam je da budemo lider u inovativnosti i odgovornosti prema društvu u kome poslujemo", rekao je Pavle Marjanović, direktor Sanofi-aventisa d.o.o.\nKolekcije: Novi modeli Zekstre\nATRAKTIVNO: Iz linije Red Carpet\nModna kuća Zekstra predstavila je 4. oktobra četiri linije za jesen/zimu 08/09, koje su naišle na dobar prijem nekoliko stotina uglednih gostiju i posetilaca. Muška kolekcija Zekstra Basic, kreatorke Slavice Petrović, inspirisana je pedesetim i sedamdesetim godinama prošlog veka. Ženska kolekcija Zorana Stanića nostalgično se osvrće na šezdesete godine, ali preuzima sofisticiranost snobovske elite ove modne dekade u čemu joj pomažu tkanine high-teck tehnologije. Liniju Red Carpet Saše Vidića karakteriše mix više pravaca, ali je pretežno inspirisana šezdesetim godinama i neopankom. Zekstra od ove sezone uvodi novu liniju, sportsku, a kreatorka Daniela Glišić odlučila se uglavnom za farmerke, suknje i blejzere na dorađenom džinsu, ali i za atraktivne džempere.\nNagrade: Prvi dobitnik\nU prostorijama Volksbanke u Novom Beogradu 3. oktobra izvučen je prvi dobitnik nagrade u igri "Budi i ti Kraljica kupovine", koju je ova banka organizovala za sve korisnike nove revolving platne kartice Kraljica kupovine (Shopping Goddess). Dobitnik nagrade prvog dvonedeljnog ciklusa u iznosu od 300 evra je Zvonko Pulisak iz Beograda. Igra će trajati do februara 2009, nagrade se izvlače svakog drugog petka, a učesnici mogu osvojiti put za Rim za dve osobe, hiljadu evra za šoping, let balonom iznad Beograda, večeru za dve osobe na brodu, kao i 300 evra svake dve nedelje.\nDonacije: Mlečni put dobrote\nIndustrija Dukat donirala je osnovnoj školi "Oslobodioci Beograda" 2000 litara mleka i jogurta u okviru nacionalnog humanitarnog projekta "Mlečni put dobrote". Plaketu u vidu čaše Dukat mleka visoke jedan metar, direktorki škole Sofiji Nikolajević uručila je ambasadorka "Mlečnog puta dobrote" glumica Iva Štrljić. Đaci ove beogradske škole, inspirisani posetom Somboledovoj farmi i fabrici u Somboru, izložili su radove nastale nakon posete, koji će se na kraju godine naći na aukciji.\nKrediti: Revolving linija\nEurobank EFG nedavno je promovisala Revolving kreditnu liniju za "mali biznis". Ovu vrstu kredita nekoliko banaka u Srbiji nude preduzetnicima i malim preduzećima, ali Eurobanka to radi na dugi rok – do deset godina. Klijenti mogu da sredstva u okviru odobrenog limita koriste, otplaćuju i ponovo koriste kad god to požele, a jedina mesečna obaveza je plaćanje kamate na iskorišćeni iznos kredita. Tako klijenti sami usklađuju mesečnu kamatu sa dinamikom svog biznisa, a time i sami kontrolišu troškove kredita.\nFondovi: Start Triumph Elitea\nDruštvo za upravljanje investicionim fondovima Citadel Asset Management uspešno je završilo javni poziv za upis i uplatu akcija zatvorenog investicionog fonda Triumph Elite, tokom kog su građani i drugi investitori upisali 2407 akcija po ceni od 100.000 dinara. Triumph Elite je prvi zatvoreni investicioni fond u Srbiji koji će više od 50 odsto svoje imovine ulagati u akcije i udele firmi kojima se ne trguje na berzi, a koje pripadaju sektoru nekretnina, građevinarstva i infrastrukture. Preciznije, sredstva fonda biće ulagana u projekte izgradnje stambeno-poslovnih zgrada, hotela i industrijskih objekata čiji su pokretači i nosioci pomenute firme.\nBanke: Uspeh na čvrstim temeljima\nPiše: Fransoa-Eduard Drion, predsednik izvršnog odbora Meridian banke CA grupe\nOrganizovana u skladu sa međunarodnim standardima u svim aspektima bankarstva i finansiranja, Crédit Agricole grupa pruža usluge velikim klijentima širom sveta, ostvarujući izvanredne rezultate.\nSa regionalnim Crédit Agricole bankama, LCL mrežom, međunarodnim komercijalnim bankama i specijalizovanim poslovnicama za svaku poslovnu liniju, Crédit Agricole grupa pokriva ceo spektar bankarskih i finansijskih usluga. Crédit Agricole je bankarska grupa broj jedan u Francuskoj sa 28 odsto potrošačkog tržišta i bankarska grupa broj jedan u Evropi po broju tekućih računa među stanovništvom i prihodima od poslovanja sa stanovništvom.\nUspeh naše grupacije zasnovan je na izuzetno čvrstim temeljima, kako u Francuskoj tako i u inostranstvu. S obzirom na to da se svi suočavamo sa posledicama svetske finansijske krize, treba istaći da je Crédit Agricole jedna od najsolventnijih bankarskih grupa u svetu, što dodatno uliva poverenje našim klijentima i u Srbiji. Potpuna posvećenost naših zaposlenih i dobro upravljanje poslovanjem doveli su do znatnog porasta kapitala u 2008. godini.\nCrédit Agricole je vodeća bankarska grupacija u Evropi u pogledu solventnosti, tekućih računa i prihoda od rada sa stanovništvom. Prva je u Francuskoj, treća u Evropi i osma na svetu u pogledu kapitala. Grupacija je prisutna u 70 zemalja, ima 157.000 zaposlenih širom sveta i više od 21 milion zadovoljnih klijenata.\nMeridian banka Crédit Agricole grupa teži da ponudi kvalitetan servis i visok nivo bezbednosti i pouzdanosti svim svojim klijentima u Srbiji.\nPoslovno geslo: Uspešan poslovni tim\nPiše: Bojan Knežević, generalni direktor Grand Proma, Beograd\nPoverenje koje imam u ljude sa kojima radim, a i oni u mene, čini od nas uspešan poslovni tim. Moji saradnici su hrabri i vredni ljudi, ali nisu samo rad, hrabrost, poverenje i istina vrednosti kojima se rukovodimo u poslu. Zajedno stvaramo prijateljsku, kreativnu i zabavnu atmosferu zbog koje je, pored ostalog, naša kompanija jedno od najpoželjnijih mesta za rad.\nUGOVOR: Vlada Srbije i Grupa Fiat potpisali su ugovor o zajedničkom ulaganju 950 miliona evra (Fiat 700 miliona) u proizvodnju oko 200.000 automobila godišnje do 2010.\nGRADE: Grčka grupacija Global Finance International kupila je tri parcele u naselju Stara radnička kolonija u Kragujevcu za 15 miliona evra s namerom da izgradi stambeno-poslovni kompleks.\nPRVI: Prošle sedmice osnovan je prvi klaster u oblasti turizma u Srbiji – organizacija za unapređenje hotelijerstva i gastronomije (HGS), a predsednik je generalni direktor hotela Holiday In Tomas Pavlović.\nKOMPLEKS: Proizvođač prikolica za prevoz putničkih automobila Lor iz Bačke Topole planira da u tom mestu izgradi industrijski kompleks na 25 hektara.\nINVESTITOR: Kompanija McDonald’s Srbija je za 20 godina poslovanja na našem tržištu investirala preko 12 miliona evra.\nŽeljko Damjanović, generalni menadžer Jeep commercea, Beograd: Gube neprilagodljivi, dobijaju vredni\nDOBITNICI: To su obrazovani ljudi, koji hoće da rade, spremni za maksimalno zalaganje i konstantno učenje, kao i kompanije koje imaju takve zaposlene i koje znaju da ih motivišu i zadrže.\nGUBITNICI: Svi koji nisu spremni da prihvate promene i stalno im se prilagođavaju.\nKristijan Kring, generalni direktor JTI za Zapadni Balkan: Sposobni stvaraju budućnost stabilne ekonomije\nDOBITNICI: Iako je proces tranzicije veoma bolan za veći deo stanovništva, rekao bih da postoje dve grupe dobitnika. U jednoj su ljudi preduzetničkog duha, spremni da u svakom trenutku prihvate rizik, u drugoj mladi stručnjaci spremni da iskoriste priliku koja im se pruži. Obe grupe stvaraju budućnost stabilne ekonomije našoj deci.\nGUBITNICI: Ljudi srednje i starije dobi koji su se sreli sa promenama na koje nisu bili spremni, ljudi koji očekuju od države da upravlja ekonomijom i da im obezbedi više od same prilike.


Press Online :: Izložbe :: Izložba srpskih ikona iz kolekcije GMS u Peruđi\nIzložba srpskih ikona iz kolekcije GMS u Peruđi\nU Nacionalnoj galeriji Umbrije u Peruđi u četvrtak 23. jula, svečano će biti otvorena izložba Galerije Matice srpske "Srpske ikone između tradicije i modernosti. Paralele".\nBEOGRAD - U Nacionalnoj galeriji Umbrije u Peruđi u četvrtak 23. jula, svečano će biti otvorena izložba Galerije Matice srpske "Srpske ikone između tradicije i modernosti. Paralele".\nAmbasador Italije u Srbiji Đuzepe Manco rekao je da je kultura bogatstvo jednog naroda ali i bogatstvo za budućnost naroda.\nOn je podsetio da je Italija važan ekonomski, politički, privredni ali i kulturni partner Srbije i ocenio da Srbija može da raste i razvija se zahvaljujući svojoj kulturi.\nManco je podsetio na gostovanje Tijepolove slike u Beogradu, da je Italija pomogla osnivanje Instituta za restauraciju i a da Srbija na taj način - štiteći svoje kulturno bogatstvo - može da prosperira i na ekonoskom planu.\nAmbasador je podsetio i da je u Milanu u toku svetska izložba Expo 2015 i da Italija kroz razne programe pokušava da privuče što više posetilaca a da će sada i Srbija, zahvaljujući izložbi ikona GMS, to moći da predstavi svoje kulturno bogatstvo.\nOva izložba je jedna vrsta "ikone" srpske kulture, rekao je Manco.\nMinistar kulture i informisanja Ivan Tasovac nazvao je Galeriju Matice srpske jednom od najuspešnijih institucija kulture u Srbiji i dodao da ima "regionalnu vrednost".\nTasovac je podsetio da je od 2015. u agenti UN kultura prepoznata kao važan faktor održivog razvoja.\nNa kulturu možemo da gledamo kao na putovanje kroz prostor i vreme. Prošle godine jedna Tijepolova slika putovala je iz Italije u Srbiju, a sada kolekcija dragocenih ikona ide u Italiju, rekao je Tasovac.\nO putovanju kroz vreme možemo da govorimo u svetlu otvaranja Srpskog paviljona na Bijenalu u Veneciji, ali i nagradama koje je film "Ničije dete" osvojio na festivalu u Veneciji.\nKada je reč o budućnosti, upravnica GMS je pomenula projekat za decu koji ova Galerija radi u saradnji sa muzejima iz Beča, Ljubljane i Italije.\n"Mislim da je od izuzetne važnosti izgradnja nove publike. To je prioritet i nadam se da će deca one publike koja pogleda izložbu u Peruđi biti buduća publika", rekao je Tasovac.\nIzložbu "Srpske ikone između tradicije i modernosti. Paralele" finansirali su Ministarstvo kulture, Sekretarijat za kulturu i informisanje Autonomne pokrajine Vojvodine a podršku su pružili Pokrajinski zavod za zaštitu spomenika kulture i Univerziteti u Novom Sadu, Beogradu, Peruđi i Rimu.


Predsednik Srbije Aleksandar Vučić saopštio je danas da je u Briselu dogovorio podršku EU za izgradnju železničke pruge između Beograda i Niša, kao i od Niša do granice Severne Makedonije.\nRekao je, na konferenciji za štampu posle razgovora sa šefom evropske diplomatije Žozepom Boreljom, da pred put nije želeo da govori o tome sve dok nije od predsednice Evropske komisije Ursule fon der Lajen čuo da je Unija spremna da nam pruži podršku.\n"Plašio sam se da govorim o tome pre današnjeg sastanka sa Fon der Lajen. Izgradićemo zajedno sa EU železničku prugu između Beograda i Niša, ali i od Niša do Preševa, odnosno ka granici Severne Makedonije. To će biti velika promena za našu zemlju", kazao je on.\nVučić je istakao da će to stvoriti mnogo novih prilika za građane i one koji se vraćaju u zemlju, ali i za bolji transport iz zapadne Evrope kroz Srbiju do Skoplja i Istanbula. "To će značiti mnogo ne samo za transport ljudi, već i robe i nisam mogao da sakrijem svoje uzbuđenje povodom toga", rekao je on.\nPonovio je da su to sjajne vesti za građane Srbije, te kazao da je danas ponosan što je srpski predsednik koji donosi takve divne vesti.\n"To govorim zato što ćemo dobiti 35 do 50 odsto sredstava iz fondova EU za taj projekat. To spada u Zelenu agendu. To je velika količina novca za nas, oko 600 do 700 miliona evra za taj projekat", objasnio je Vučić i dodao da je zahvalan i da nas to obavezuje da ispunimo obećanja na polju vladavine prava i ostalo.


Portparol Sipe Luka Miladinović potvrdio je Srni da su pripadnici Sipe uhapsili ova lica i izvršili pretrese stambenih i poslovnih objekata, te pokretnih stvari na ukupno 32 lokacije, piše Srna.\nMiladinović je istakao da je akcija realizovana prema naredbi Suda i Tužilaštva BiH i da su izvršeni pretresi u Brčkom, Obudovcu, Bijeljini, Tuzli, Srebreniku, Živinicama, Sarajevu, Zenici, Travniku, Novom Travniku, Vitezu, Posušju, Grudama, Ljubuškom, Mostaru i Tomislavgradu.\nOn je naveo da se osumnjičeni terete da su u saradnji sa drugim licima, s ciljem sticanja protivpravne imovinske koristi, osnovali grupu za organizovani kriminal radi nezakonitog stavljanja u promet duvana za pušenje i cigareta bez plaćanja akcize i bez obeležavanja navedenih proizvoda akciznim markicama BiH, čime je budžet BiH oštećen za oko 18 miliona evra (36.000.000 KM).\nPrema njegovim rečima, prilikom pretresa otkrivene su i privremeno oduzete tri mašine za sečenje duvana, osam ručnih mašinica za motanje cigareta, oko 14.215 kutija cigareta, te oko 35.720 rinfuznih cigareta.\nOduzeto je i 37 mobilnih telefona, šest digitalnih vaga, veća količina duvana za pušenje, duvana u listu i rezanog duvana, jedan pečat, novac, dve automatske puške sa 134 pripadajuća metka i šest okvira, te određena poslovna dokumentacija.\nMiladinović je dodao da su navedene aktivnosti izvršene u saradnji sa službenicima Uprave za indirektno oporezivanje BiH, Ministarstva unutrašnjih polsova (MUP) Republike Srpske, kao i MUP-ova Hercegovačko-neretvanskog, Zapadnohercegovačkog, Tuzlanskog, Zeničko-dobojskog, Srednjobosanskog i Kantona Sarajevo i Policije Brčko distrikta.


Faktor | Crnadak razgovarao s mandatarom Vlade RS-a Viškovićem, PDP će biti u opoziciji\nObjavljeno: 23.11.2018. u 13:35\nPDP je mandataru iznio stavove i programske ciljeve na kojima će se zasnivati rad njihove partije kao opozicije u Parlamentu RS-a FOTO: BNTV\nMandatar za sastav nove Vlade Republike Srpske Radovan Višković razgovarao je danas sa delegacijom Partije demokrtaskog progresa, koju je predvodio potpredsjednik ove stranke Igor Crnadak.\nNaglašeno je da nova Vlada Republike Srpske ostaje otvorena za sve dobre prijedloge i sugestije i da će sve inicijative koje su na dobrobit društva i sveukupnog razvoja, imati podršku nove Vlade RS-a.\nUz potpuno razumijevanje situacije, nova Vlada RS-a će biti otvorena za saradnju, partnerstvo i interakciju u realizaciji projekata od zajedničkog interesa, a sve u cilju unapređenja i poboljšanja uslova za život svih građana.\nNova Vlada Republike Srpske bit će opredijeljena za saradnju sa svima koji u Vladi vide ravnopravnog partnera.\nPredstavnici Partije demokratskog progresa predstavili su mandataru svoje političke stavove i programske ciljeve na kojima će se zasnivati rad njihove partije kao opozicije u republičkom parlamentu, istakavši kako su saglasni da sa reformskim programima treba nastaviti u cilju unapređenja određenih oblasti u društvu.\nVlada RS-aRadovan ViškovićIgor Crnadakopozicija\nDuraković o bojkotu izbora\nVišković: RS potpisao predugovor za kinesku vakcinu


Press Online :: Muzeji :: Počela rekonstrukcija Muzeja savremene umetnosti / print=true\nPočela rekonstrukcija Muzeja savremene umetnosti\nMuzej savremene umetnosti (MSU) saopštio je danas da su počeli radovi na rekonstrukciji, adaptaciji i dogradnji tog muzeja, koji bi trebalo da budu gotovi za 269 dana, odnosno do 19. maja 2017. godine.\nOdgovorni izvodjač radova je kompanija "Termoinženjering", navodi se u saopštenju.\nKako je ranije rekao vršilac dužnosti direktora MSU Slobodan Nakarada, do sada su rekonstruisani samo krov i depoi muzeja, a radovi koji su počeli predviđaju skidanje i nameštanje fasade, uređenje parka sa skulpturama, osvetljenje i renoviranje kafića i restorana.\nVrednost radova iznosi nešto manje od 690 miliona dinara, od čega je 654 miliona namenjeno za građevinske radove na adaptaciji i rekonstrukciji Muzeja.\nOstatak novca, oko 35 miliona dinara, namenjeno je za tehničko obezbeđenje objekta, koje će, prema ranijim najavama, obaviti firma "Smart Building Technologies".